ఫ్లోరెన్స్
ఫ్లోరెన్స్ అనేది ఇటలీలోని టుస్కానీ ప్రాంత మరియు ఫ్లోరెన్స్ ప్రావీన్స్ రాజధాని నగరం. టుస్కానీలో ఇది అత్యధిక జనాభా గల నగరంగా గుర్తించబడుతుంది, ఈ నగరంలో 367,569 మంది పౌరులు నివసిస్తున్నారు (దీని మహానగర ప్రాంతంలో జనాభా సంఖ్య 1,500,000 వద్ద ఉంది).
ఈ నగరం ఆర్నో నది ఒడ్డున ఉంది, తన యొక్క చరిత్ర మరియు మధ్యయుగంలో మరియు పునరుజ్జీవనోద్యమంలో ఉన్న ప్రాధాన్యత, ముఖ్యంగా కళలు మరియు వాస్తుశిల్పం ద్వారా ఈ నగరం ప్రసిద్ధి చెందింది. ఇది మధ్యయుగంలో ఒక ఐరోపా వర్తక మరియు ఆర్థిక కేంద్రంగా ఉంది, ఆ సమయంలో అత్యంత ధనిక మరియు సంపన్న నగరాల్లో ఇది కూడా ఒకటి, ఇటలీ పునరుజ్జీవనోద్యమానికి ఫ్లోరెన్స్ పుట్టినిల్లుగా పరిగణించబడుతుంది; వాస్తవానికి, దీనిని మధ్యయుగపు ఏథెన్స్‌గా పిలిచేవారు. ఇది సుదీర్ఘకాలం మెడిసి కుటుంబం "ప్రత్యక్ష" పాలనలో ఉంది. 1865 నుంచి 1870 వరకు ఈ నగరం ఇటలీ సామ్రాజ్య రాజధానిగా కూడా సేవలు అందించింది.
ఫ్లోరెన్స్ చారిత్రక ప్రాంతం ప్రతి ఏడాది మిలియన్ల మంది పర్యాటకులను ఆకర్షిస్తుంది, 1982లో UNESCO దీనిని ప్రపంచ వారసత్వ ప్రదేశంగా ప్రకటించింది. ప్రపంచంలో అత్యంత సుందరమైన నగరాల్లో ఒకటిగా ఫ్లోరెన్స్ గుర్తించబడుతుంది, దీని యొక్క కళాత్మక, చారిత్రక మరియు సాంస్కృతిక వారసత్వం మరియు ప్రపంచంపై దీని ప్రభావం ఈ రోజు కూడా విస్తృతంగా ఉంది. సంగీతం, వాస్తుశిల్పం, విద్య, వంట పద్ధతి, ఫ్యాషన్, తత్వశాస్త్రం, విజ్ఞానశాస్త్రం మరియు మతంపై ఐరోపాను విశేషంగా ప్రభావితం చేసిన నగరాల్లో ఇది కూడా ఒకటి. ఫ్లోరెన్స్ చారిత్రక ప్రదేశంలో అనేక సొగసైన కూడళ్లు (పియాజ్జాలు), పునరుజ్జీవన ప్రదేశాలు (పాలాజ్జీ), అకాడమీలు, ఉద్యానవనాలు, తోటలు, చర్చిలు, విహారాలు, సంగ్రహాలయాలు, కళా ప్రదర్శన శాలలు మరియు కళా మందిరాలు ఉన్నాయి. ఒక 2007 అధ్యయనం ప్రకారం, ఈ నగరం ప్రపంచంలో పర్యాటకులకు అత్యంత వాంఛనీయ గమ్యస్థానంగా గుర్తింపు పొందింది.
నగరం యొక్క ప్రత్యేకతల్లో విస్తృతమైన కళా సేకరణలు ఉన్నాయి, ముఖ్యంగా పిట్టి ప్యాలెస్ మరియు ఉఫిజీల్లో వీటిని గుర్తించవచ్చు, (వీటిని చూసేందుకు ఏడాదికి 1.6 మిలియన్ల మంది పర్యాటకులు వస్తుంటారు). ప్రపంచంలో చిట్టచివరి ఆఖరి సంరక్షిత పునరుజ్జీవనోద్యమ నగరంగా గుర్తించబడుతుంది, అనేక మంది దీనిని ఇటలీ కళా రాజధానిగా పరిగణిస్తున్నారు. డాంటీ, బోకాచియో, లియోనార్డో డావిన్సీ, బొట్టిసెల్లీ, నికోలో మాచియావెల్లి, బ్రూనెలెస్చీ, మిచెలాంగెలో, డోనాటెల్లో, గెలీలియో గెలీలి, కేథరీన్ డి మెడిసి, ఆంటోనియో మెచీ, గుచియో గుచీ, సాల్వాటోర్ ఫెర్రాగామో, రాబర్టో కావాల్లీ, ఫ్లోరెన్స్ నైటింగేల్ మరియు ఎమీలియో పుచీ వంటి అనేక మంది గొప్ప చారిత్రక వ్యక్తుల జన్మస్థలంగా లేదా నివసించేందుకు ఎంచుకున్న నగరంగా ఫ్లోరెన్స్ పేరు గాంచింది.
ఒక రోమన్ నగరంగా మరియు ఇటలీ పునరుజ్జీవనోద్యమానికి (లేదా "ఫ్లోరెన్స్ పునరుజ్జీవనోద్యమం") పుట్టినిల్లుగా ఉండటం వలన ఫ్లోరెన్స్‌కు సుదీర్ఘ మరియు సంఘటనాత్మక చరిత్ర ఉంది, "ఎన్‌సైక్లోపీడియా బ్రిటానికా" ప్రకారం, ఇది సుమారుగా 250 సంవత్సరాలపాటు- 1300 నుంచి 1500వ శతాబ్దం వరకు- రాజకీయంగా, ఆర్థికంగా మరియు సాంస్కృతికంగా ఐరోపాలో అత్యంత ముఖ్యమైన నగరాల్లో ఒకటిగా పరిగణించబడింది.
పోరెన్స్ కళా మరియు సాంస్కృతిక ఆధిపత్యం కలిగివుంది, XIV శతాబ్దంలో మాట్లాడే మరియు ఇప్పటికీ మాట్లాడుతున్న భాషను పాన్-ఇటాలియన్ భాషగా ఆమోదించబడింది. "స్వర్ణ యుగానికి" చెందిన దాదాపుగా అందరు ఇటలీ రచయితలు మరియు కవులకు ఏదో ఒక రకంగా ఫ్లోరెన్స్‌తో అనుబంధం ఉంది, దీని వలన చివరకు అన్ని స్థానిక మాండలికాల కంటే మిన్నగా ఫ్లోరెంటైన్‌ను సాహిత్య భాషా ప్రత్యామ్నాయంగా స్వీకరించబడింది.
ఫ్లోరెన్స్ వాసులు గోల్డ్ ఫ్లోరిన్ రూపంలో నగదును పునఃసృష్టించారు - ఇది ఐరోపాను చీకటి యుగాల నుంచి బయటకు తీసుకొచ్చే యంత్రంగా ఉపయోగపడింది, చీకటి యుగాలు అనే పదాన్ని ఫ్లోరెన్స్ వాసి అయిన పెట్రార్చ్ కనిపెట్టారు. బ్రిటన్ నుంచి బ్రూగ్స్, లైయోన్, హంగేరీల వరకు ఐరోపావ్యాప్తంగా పరిశ్రమల అభివృద్ధిపై వారు పెట్టుబడులు పెట్టారు. వంద సంవత్సరాల యుద్ధంలో ఇంగ్లీష్ రాజులకు వీరు పెట్టుబడులు అందించారు. ఎవిగ్నోన్ నిర్మాణం, బాబిలోనియన్ దాస్యం నుంచి రోమన్ కాథలిక్ చర్చి ప్రభుత్వ పరిధిలోకి వచ్చిన తరువాత రోమ్ పునర్నిర్మాణంతోపాటు, పాపసీ (రోమన్ కాథలిక్ చర్చి నేతృత్వంలోని ప్రభుత్వం)కి ఫ్లోరెన్స్ వాసులు (ఫ్లోరెంటైన్‌లు) ఆర్థిక తోడ్పాటు అందించారు.
పైన పేర్కొన్నవన్నీ నగరంలో జరిగిన విశేషాల్లో అతికొద్ది భాగం మాత్రమే కావడం గమనార్హం, ఇదిలా ఉంటే 1348లో మొదటి ప్లేగు వ్యాప్తి నుంచి నగర జనాభా ఎన్నడూ 60,000లకు మించలేదు, తరువాత చాలాకాలానికి ఫ్లోరెన్స్ ఒక అప్రధాన నగరంగా మారింది.
చరిత్రలో అత్యంత ముఖ్యమైన గొప్ప వంశాల్లో ఒకటైన మెడిసి కుటుంబం ఈ నగరానికి చెందినదే, ఈ కుటుంబం ఉన్నత సంస్కృతి మరియు కళల్లో విప్లవం తీసుకొచ్చింది. వారు మర్చిపోయిన అన్ని కళలకు పోషకులుగా మారారు. రాజనీతిని ఏ విధంగా నిర్వహించాలో వారు మొదట ఇతర ఇటాలియన్లకు నేర్పించారు, తరువాత వారు దీనిని మిగిలిన యూరోపియన్లకు నేర్పారు. దీనికి ఒక ఉదాహరణ: కాథరీన్ డి మెడిసి (1519–1589) ఫ్రాన్స్‌కు చెందిన హెన్రీ IIను (పదవీ విరమణ 1547–1559) వివాహం చేసుకుంది. ఆయన మరణించిన తరువాత, కాథరీన్ తన యువ కుమారులకు బదులుగా ఫ్రాన్స్‌ను పాలించారు, ఐరోపాలో ఫ్రాన్స్‌ను మొదటి దేశంగా మార్చడంలో కీలకపాత్ర పోషించారు. ఆమె పునరుజ్జీవనోద్యమాన్ని ఫ్రాన్స్‌లోకి తీసుకొచ్చారు, లోయిర్ యొక్క చాటెయాక్స్ (విలాసవంతమైన భవనాలు) నుంచి ఫోర్క్ వరకు అనేక అంశాలను ఆమె ఫ్రాన్స్‌కు పరిచయం చేశారు. 19 మరియు 20వ శతాబ్దంలో రాణి విక్టోరియా మాదిరిగానే 16వ మరియు 17వ శతాబ్దపు యూరోపియన్ రాజవంశీయురాలిగా ఆమె గుర్తింపు పొందారు. ఆమె కుమారుల్లో ముగ్గురు ఫ్రాన్స్ రాజులు ఉన్నారు, వారి పేర్లు ఫ్రాన్సిస్ II (పాలనాకాలం 1559–1560), ఛార్లస్ IX (పాలనాకాలం 1560–1574) మరియు హెన్రీ III (పాలనాకాలం 1574–1589). ఆమె అల్లుళ్లు మరియు కోడళ్లలో ఫ్రాన్స్ నాలుగో రాజు హెన్రీ IV (పాలనాకాలం 1589–1610). హబ్స్‌బర్గ్‌కు చెందిన ఎలిజబెత్, స్పెయిన్ (అర్మాడా ఫేమే యొక్క)కు చెందిన ఫిలిప్ II, స్కోట్స్ రాణి మేరీ ఉన్నారు.
తన మాజీ సైనికులకు ఒక స్థిరనివాసంగా 59 BCలో జూలియస్ సీజర్ ఫ్లోరెన్స్ నగరాన్ని స్థాపించారు. దీనికి "ఫ్లోరెంటియా" (వర్ధిల్లుతున్న) అనే పేరు పెట్టారు, ప్రధాన వీధులు, "కార్డో" మరియు "డెకుమేనస్‌" లతో ఒక ఆర్మీ స్థావరం శైలిలో నిర్మించారు, ప్రస్తుత రోజు "పియాజ్జా డెల్లా రిపుబ్లికా" వద్ద ఈ వీధులు కలుస్తాయి. రోమ్ మరియు ఉత్తర ప్రాంతం మధ్య ఉన్న ప్రధాన మార్గం "వయా కాసియా" పై మరియు ఆర్నో అనే సారవంతమైన లోయలో ఉండటం వలన ఈ స్థిరనివాసం చాలా వేగంగా ఒక ముఖ్యమైన వాణిజ్య కేంద్రంగా మారింది. చక్రవర్తి డియోక్లెటియాన్ 4వ శతాబ్దం AD ప్రారంభంలో ఫ్లోరెన్స్‌ను ఒక బిషోప్రిక్ స్థానంగా (బిషప్ అధికార పరిధిలోని భూభాగంగా) చేసినట్లు తెలుస్తోంది, అయితే ముఖ్యమైన క్రైస్తవ మత ద్వేషుల్లో ఒకరైన డియోక్లెటియాన్ ఫ్లోరెన్స్‌ను బిషోప్రిక్‌గా మార్చిన వ్యక్తి అనేందుకు ఎటువంటి ఆస్కారం లేదు.
తరువాతి రెండు శతాబ్దాల్లో, నగరం ఓస్ట్రోగోతిక్ పాలనతో సంక్షోభాన్ని ఎదుర్కొంది, ఈ పాలనాకాలంలో ఓస్ట్రోగోత్‌లు మరియు బైజాంటియన్ల మధ్య జరిగిన యుద్ధాలతో నగరం తరచుగా ఇబ్బందులకు గురైంది, ఈ యుద్ధాల వలన నగరంలో జనాభా 1,000 మందికి పడిపోయింది. 6వ శతాబ్దంలో లాంబార్డ్ పాలనలో శాంతి పునఃస్థాపించబడింది. 774లో ఫ్లోరెన్స్‌ను చార్లీమాగ్నే జయించాడు, తద్వారా లుకా రాజధానిగా ఉన్న టుస్కానీ యొక్క డుచీలో ఇది భాగమైంది. దీంతో ఇక్కడ జనాభా మళ్లీ పెరగడం, వాణిజ్యం క్రమంగా అభివృద్ధి చెందడం ప్రారంభమైంది. 854లో, ఫ్లోరెన్స్ మరియు ఫియెసోల్ ఒకే దేశంలో ఏకీకృతం చేయబడ్డాయి.
మార్‌గ్రేవ్ హ్యుగో సుమారుగా 1000 AD కాలంలో ల్యూకాకు బదులుగా ఫ్లోరెన్స్‌ను తన నివాసంగా ఎంచుకున్నారు. ఫ్లోరెంటైన్ కళ యొక్క స్వర్ణ యుగం దాదాపుగా ఇదే సమయంలో ప్రారంభమైంది. 1013లో, బాసిలికా డి శాన్ మినియాటో అల్ మోంటేపై నిర్మాణం ప్రారంభమైంది. బాప్టిస్టెరీ యొక్క బాహ్య భాగాన్ని 1059 మరియు 1128 మధ్యకాలంలో రోమనెస్క్ శైలిలో పునర్నిర్మించారు. గతంలో ఫ్లోరెన్స్‌కు శక్తివంతమైన ప్రత్యర్థిగా ఉన్న పిసా గ్రహణం పట్టిన కాలంగా దీనిని చెప్పవచ్చు (ఇది 1284లో జెనోవా చేత ఓడించబడి మరియు 1406లో ఫ్లోరెన్స్ ఆధిపత్యం చేత అణిచివేయబడింది), గియానో డెల్లా బెల్లా నేతృత్వంలో సాగిన అరిస్టోక్రాటిక్ వ్యతిరేక ఉద్యమం తరువాత వ్యాపారుల ఉన్నతవర్గం పెత్తనం చెలాయింపు ఫలితంగా, ఆర్డినాన్సెస్ ఆఫ్ జస్టిస్ (1293) అని పిలిచే చట్టాలు ఏర్పాటయ్యాయి.
1348నాటి బ్లాక్ డెత్‌కు పూర్వం నగరం యొక్క జనాభా 94,000 వద్ద ఉన్నట్లు అంచనా వేయబడింది, వీరిలో 25,000 మందికి నగరంలోని ఉన్ని పరిశ్రమ ఉపాధి కల్పించినట్లు తెలుస్తోంది: 1345నాటి ఫ్లోరెన్స్‌లో ఉన్ని కార్మికులు ("సియోంపీ" ) సమ్మె చేసేందుకు ప్రయత్నించారు, వీరు 1378లో సియోంపీ తిరుగుబాటులో భాగంగా ఓలిగార్చిక్ పాలనపై కొద్దికాలం తిరుగుబాటు చేశారు. ఈ తిరుగుబాటుదారుల అణిచివేత తరువాత, ఫ్లోరెన్స్ నగరం అల్బిజ్జీ కుటుంబం యొక్క స్వాయ్ (1382–1434) పాలనలోకి వచ్చింది, మెడిసి కుటుంబానికి వీరి కుటుంబానికి మధ్య తీవ్ర వైరం ఉండేది. ఈ పరిణామాల నేపథ్యంలో నగరంపై నియంత్రణ సాధించిన మొట్టమొదటి మెడిసి కుటుంబ సభ్యుడిగా కాసిమో డి మెడిసి గుర్తింపు పొందారు. నగరంలో సాంకేతికంగా ప్రజాస్వామ్య విధానాలు ఉన్నప్పటికీ, విస్తృత ప్రాపక వ్యవస్థతోపాటు కొత్త వలసదారులు "జెంటా న్వోవా" (కొత్త పౌరులు)తో భాగస్వామ్యం కారణంగా ఆయన చేతుల్లోకి అధికారం వచ్చింది. పోప్‌కు మెడిసి కుటుంబం పెట్టుబడిదారులుగా ఉండటం కూడా వారి ప్రాబల్యానికి తోడ్పడింది. కాసిమో తరువాత ఆయన కుమారుడు పియెరో అధికారంలోకి వచ్చాడు, తరువాత కొంతకాలానికే 1469లో అధికార పగ్గాలు ఆయన వద్ద నుంచి కాసిమో మనవడు లోరెంజో చేతికి వచ్చాయి. లోరెంజో కళలకు గొప్ప పోషకుడిగా ఉన్నాడు, మిచెలాంజెలో, లియోనార్డో డావిన్సీ మరియు బొట్టిసెల్లీల సేవలను ఆయన ఉపయోగించుకున్నారు. లోరెంజో ఒక నైపుణ్యం ఉన్న సంగీత కళాకారుడు కూడా కావడం గమనార్హం, అందువలన ఆయన ఆ కాలానికి చెందిన ప్రసిద్ధ సంగీత కళాకారులు మరియు గాయకులను ఫ్లోరెన్స్‌కు తీసుకొచ్చాడు, ఇలా ఈ నగరానికి వచ్చినవారిలో అలెగ్జాండర్ అగ్రికోలా, జోహన్నెస్ గిసెలిన్ మరియు హెన్రిచ్ ఐజాక్ తదితరులు ఉన్నారు. ఈ కారణంగా సమకాలీన ఫ్లోరెంటైన్‌లు (మరియు అప్పటి నుంచి) ఆయనను లోరెంజో ది మాగ్నిఫిసెంట్ (లోరెంజో ఐల్ మాగ్నిఫికో)గా గుర్తిస్తున్నారు.
లోరెంజో డి మెడిసి 1492లో మరణించిన తరువాత, ఆయన కుమారుడు పియెరో II అధికారంలోకి వచ్చారు. ఫ్రెంచ్ రాజు ఛార్లస్ VIII ఉత్తర ఇటలీని ఆక్రమించుకున్నప్పుడు, ఫియెరో II ఫ్రెంచ్ సైన్యాన్ని ఎదిరించాలనుకున్నారు. అయితే పిసా ద్వారాల వద్ద ఫ్రెంచ్ సైన్యం పరిమాణం తెలియడంతో, ఆయన ఫ్రెంచ్ రాజు యొక్క అవమానకర షరతులకు అంగీకరించారు. ఇది ఫ్లోరెన్స్ పౌరులు తిరుగుబాటు చేసేందుకు దారితీసింది, వారు ఈ కారణంగా ఫియెరో IIను బహిష్కరించారు. 1494లో ఆయన బహిష్కరణ తరువాత, గణతంత్ర ప్రభుత్వం పునరుద్ధరించబడటంతో మెడిసి వంశం యొక్క మొదటి పాలనా శకం ముగిసింది.
ఈ కాలంలో, సరిగ్గా 1490లో డొమినికన్ సన్యాసి గిరోలామో సావోనరోలా శాన్ మార్సో విహారం యొక్క ప్రధాన గురువుగా బాధ్యతలు స్వీకరించారు. భౌతిక సంపన్నుల్లో విస్తృతంగా వ్యాపించిన దుర్నీతి మరియు ఆపేక్ష వంటి లక్షణాలపై పశ్చాత్తాప ధర్మోపదేశాలు, దండనల ద్వారా ఆయన ప్రసిద్ధి చెందారు. మెడిసి కుటుంబాన్ని బహిష్కరించడాన్ని దైవకార్యంగా, వారి దిగజారుడుతనానికి విధించిన శిక్షగా ఆయన నిందించారు. మరింత ప్రజాస్వామ్య పాలన కోసం రాజకీయ సంస్కరణలను తీసుకొచ్చేందుకు దీనిని ఒక అవకాశంగా ఆయన ఉపయోగించుకున్నారు. సావోనరోలా బహిరంగంగా పోల్ అలెగ్జాండర్ VIపై అవినీతి ఆరోపణలు చేసినప్పుడు, ఆయన బహిరంగంగా మాట్లాడటాన్ని నిషేధించారు. ఈ నిషేధాన్ని ఉల్లంఘించడంతో, చివరకు ఆయనను మత సమూహం నుంచి వెలివేశారు. సావోనరోలా తీవ్ర బోధనలు విని అలిసిపోయిన ఫ్లోరెన్స్ వాసులు వాటికి వ్యతిరేకులుగా మారడంతోపాటు, చివరకు ఆయనను నిర్బంధించారు. ఆయనను సంప్రదాయ వ్యతిరేకిగా పరిగణించి, మే 23, 1498న పియాజ్జా డెల్లా సిగ్నోరియా వద్ద మంటల్లో కాల్చి చంపారు.
అసాధారణ లోచూపు గల రెండో వ్యక్తి పేరు నికోలో మాచియావెల్లీ, బలమైన నాయకత్వం నేతృత్వంలో ఫ్లోరెన్స్ పునఃసృష్టి కోసం ఆయన చేసిన సూచనలు తరచుగా రాజకీయ ప్రయోజనకారిత్వం యొక్క చట్టబద్ధీకరణగా మరియు దురాచారంగా పరిగణించబడుతున్నాయి. మెడికి చేత నియమించబడిన మాచియావెల్లీ నగర చరిత్రపై ఫ్లోరెంటైన్ హిస్టరీస్ అనే గ్రంథం కూడా రాశారు. ఫ్లోరెన్స్ వాసులు రెండోసారి మెడిసి కుటుంబాన్ని నగరం నుంచి బహిష్కరించారు, మే 16, 1527లో తిరిగి గణతంత్ర ప్రభుత్వాన్ని ఏర్పాటు చేశారు. చక్రవర్తి మరియు పోప్ మద్దతుతో రెండుసార్లు పునరుద్ధరించబడిన మెడిసి కుటుంబీకులు 1537లో ఫ్లోరెన్స్‌కు వంశానుగత డ్యూక్‌లుగా మారారు, 1569 నుంచి రెండు శతాబ్దాలపాటు టుస్కానీ గ్రాండ్ డ్యూక్స్ పాలనలో ఉంది. టుస్కానీ ప్రాంతం మొత్తంమీద, లుకా రిపబ్లిక్ (తరువాత డుచీ) మరియు పియోంబినో రాజ్యం మాత్రమే ఫ్లోరెన్స్ నుంచి స్వతంత్రంగా ఉన్నాయి.
మెడిసి రాజవంశ విలుప్తత మరియు 1737లో ఆస్ట్రియాకు చెందిన మేరియా థెరిసా భర్త మరియు లోరైన్ డ్యూక్ ఫ్రాన్సిస్ స్టీఫెన్ ప్రవేశంతో టుస్కానీ తాత్కాలికంగా ఆస్ట్రియా సామ్రాజ్య భూభాగాల్లో విలీనమైంది. ఇది హబ్స్‌బర్గ్-లోరైన్ యొక్క ఒక సెకండోజెనిట్యూర్‌గా మారింది, వీరిని తొలగించి 1801లో బౌర్బాన్-పార్మా రాజ కుటుంబం అధికారంలోకి వచ్చింది, టుస్కానీని డిసెంబరు 1807లో ఫ్రాన్స్ స్వాధీనం చేసుకోవడంతో ఈ రాజ కుటుంబం అధికారం నుంచి తొలగించబడింది. ఫ్లోరెన్స్ 1808 నుంచి 1814లో నెపోలియన్ పతనం వరకు ఫ్రెంచ్ ఆర్నో విభాగం యొక్క ప్రెపెక్చర్‌గా ఉంది. హబ్స్‌బర్గ్-లోరైన్ రాజవంశం వియన్నా కాంగ్రెస్‌లో టుస్కానీ సింహాసనాన్ని పునరుద్ధరించింది, అయితే చివరకు ఈ రాజవంశం 1859లో పతనం అయింది. టుస్కానీ 1861లో ఇటలీ యునైటెడ్ కింగ్‌డమ్‌లో ఒక ప్రావీన్స్‌గా మారింది.
నగరాన్ని ఆధునికీకరించే ఉద్దేశంతో 1865లో ఇటలీ రాజధానిని ట్యురిన్ నుంచి ఫ్లోరెన్స్‌కు మార్చారు, పియాజ్జా డెల్ మెర్కాటో వెచియోలోని పాత మార్కెట్ మరియు అనేక మధ్యయుగ గృహాలు కూల్చివేయబడ్డాయి, కొత్త ఇళ్లతో నగరంలో మరింత క్రమబద్ధమైన వీధి ప్రణాళిక అమలు చేయబడింది. ప్రస్తుత పియాజ్జా (మొదట పియాజ్జా విట్టోరియో ఎమ్మాన్యేల్ IIగా, తరువాత పియాజ్జా డెల్లా రిపబ్లికాగా దీని పేరు మార్చారు)ను గణనీయమైన స్థాయిలో విస్తరించడంతోపాటు, పశ్చిమ చివరన ఒక భారీ విజయోత్సవ తోరణాన్ని నిర్మించారు. ఈ అభివృద్ధి పనులకు ప్రజల నుంచి వ్యతిరేకత వ్యక్తమైంది, నగరంలో నివసిస్తున్న అనేక మంది బ్రిటీష్ మరియు అమెరికన్ పౌరులు ఈ పనులను నిరంతర ఆటంకాలు సృష్టించారు. వినాశనాన్ని నమోదు చేసిన ఒక సంగ్రహాలయం ప్రస్తుతం దీనికి సమీపంలో ఉంది. దేశం యొక్క మొట్టమొదటి రాజధానిగా గుర్తింపు పొందిన ఫ్లోరెన్స్ నుంచి రాజధానిని ఆరేళ్ల తరువాత రోమ్‌కు తరలించారు, రోమ్ నుంచి ఫ్రెంచ్ దళాలు వెనక్కువెళ్లిపోవడంతో సామ్రాజ్యంలో దానిని విలీనం చేసుకునేందుకు మార్గం సుగమమైంది, ఆపై రోమ్‌ను దేశ రాజధానిగా మార్చారు. ఈ సంవత్సరాల్లో అత్యంత ముఖ్యమైన పాత్ర పోషించిన ప్రసిద్ధ ఫ్లోరెన్స్ కేఫ్ గ్యిబ్బే రోజ్ ప్రారంభించినప్పటి నుంచి ఈరోజు కూడా నిలిచివుంది. "నాన్ ఫు గియామై కాసీ నోబిల్ గియార్డినో/ కమ్ ఎ క్వెల్ టెంబో ఎగ్లి ఎ మెర్కాటో వెచియో / చె ఎల్'ఒచియో ఇ ఐల్ గుస్టో పాస్క్ అల్ ఫియోరెంటినో", ప్రకారం 14వ శతాబ్దంలో ఆంటోనియో పుక్కీ, "మెర్కాటో వెచియో నెల్ మోండో ఈ ఎలిమెంటో./ ఎ ఓగ్నీ ఆల్ట్రా పియాజ్జా ఐల్ ప్రెగో సెర్రా"ను నిర్మించినట్లు తెలుస్తోంది. అయితే ఈ ప్రాంతం దాని యొక్క అసలు వైభవాన్ని కోల్పోయింది.
19వ శతాబ్దం సందర్భంగా రెట్టింపయిన, ఫ్లోరెన్స్ జనాభా 20వ శతాబ్దంలో మూడు రెట్లు పెరిగింది, పర్యాటకం, వాణిజ్యం, ఆర్థిక సేవలు మరియు పరిశ్రమ అభివృద్ధి జనాభా పెరుగుదలకు దోహదపడ్డాయి.
రెండో ప్రపంచ యుద్ధం సందర్భంగా, నగరం ఏడాదిపాటు జర్మనీ (1943–1944) ఆక్రమణలో ఉండటంతోపాటు, ఒక ఓపెన్ సిటీ (యుద్ధంలో దానిచేయకూడని నగరం)గా ప్రకటించబడింది. టుస్కానీ నుంచి జర్మనీ సైనికులను వెళ్లగొట్టేందుకు ప్రయత్నిస్తూ మరణించిన మిత్రరాజ్యాల సైనికులను నగరం వెలుపల ఉన్న శ్మశానవాటికల్లో పూడ్చిపెట్టారు (నగరానికి దక్షిణంగా సుమారుగా 9 కిలోమీటర్లు దూరంలో (6 మైళ్లు), ఆర్నో కుడివైపు ఒడ్డు మధ్య ప్రాంతం నుంచి తూర్పుగా కొన్ని కిలోమీటర్ల దూరంలో బ్రిటీష్ మరియు కామన్వెల్త్ దేశాల సైనికులను ఖననం చేశారు). 1944లో, బ్రిటీష్ దళాలు నదిని దాటి రావడాన్ని కష్టతరం చేసేందుకు వెనుకంజ వేసిన జర్మనీ సైనికులు ఆర్నో నదిపై ఓల్ట్రార్నో జిల్లాను మిగిలిన నగర ప్రాంతాన్ని కలుపుతున్న వంతెనలను పేల్చివేయాలని నిర్ణయించారు. అయితే, చివరి నిమిషంలో ఫ్లోరెన్స్‌లోని 26 ప్రాంతాలకు ఆ సమయంలో కాన్సులేట్‌గా ఉన్న ఛార్లీ స్టెయిన్‌హౌస్లిన్, చూసేందుకు బాగా అందంగా ఉండే పోంటె వెచియో వంతెనను పేల్చివేయకుండా ఉండేందుకు ఇటలీలోని జర్మనీ జనరల్‌ను ఒప్పించారు. దీనికి బదులుగా, వంతెనకు దక్షిణంగా నేరుగా ఉండే సమానమైన చారిత్రక ప్రదేశం, కారిడోయి వాసారియానోలో భాగం మందుపాతరలతో ధ్వంసం చేయబడింది. తరువాత సాధ్యమైనన్ని మిగిలిన (విధ్వంసం అనంతరం మిగిలిన) పదార్థాలను సేకరించి వంతెనలను వాటి పూర్వ రూపంలో తిరిగి నిర్మించారు, అయితే పాంటె వెచియో పరిసరాల్లో భవనాలను పాత మరియు ఆధునిక శైలులను కలిపి పునర్నిర్మించారు. ఫ్లోరెన్స్ విడిచిపెట్టడానికి కొద్దికాలం ముందు, జర్మనీ సైనికులకు తాము త్వరలోనే వెనక్కు వెళ్లిపోవాల్సి వస్తుందనే విషయం అర్థమైంది, అందువలన జర్మనీ సైనికులు అనేక మంది స్వాతంత్ర్య సమరయోధులు మరియు రాజకీయ ప్రత్యర్థులను బహిరంగంగా, వీధుల్లో మరియు కూడళ్లలతోపాటు పియాజ్జా శాంటో స్పిరిటోలో హత్య చేశారు.
నవంబరు 1966లో, ఆర్నో వరదలు నగర మధ్య ప్రాంతాన్ని ముంచెత్తాయి, దీని వలన అనేక కళాత్మక ప్రదేశాలు దెబ్బతిన్నాయి. వరద ముంపు గురించి తెలిసిన అధికారిక యంత్రాంగం నుంచి ఎటువంటి హెచ్చరిక లేకపోవడం గమనార్హం, అధికారులు పోంటె వెచియోపై ఆభరణాల వ్యాపారులకు ఫోన్ కాల్ చేయడం మినహా వేరే ఎటువంటి ముందస్తు హెచ్చరికలు చేయలేకపోయారు. నగరం పరిసరాల్లో గోడలపై చిన్న ప్లకార్డులు ఉన్నాయి, వీటి వద్ద వరద నీరు గరిష్ఠ స్థాయికి చేరుకుంది.
సెనెస్ క్లావీ కొండలు, ముఖ్యంగా కారెగీ, ఫీసోల్, సెట్టిగ్నానో, ఆర్సెట్రీ, పోగియో ఇంపీరియల్ మరియు బెల్లోస్‌గ్వార్డో (ఫ్లోరెన్స్) కొండల హరివాణం (బేసిన్)లో ఫ్లోరెన్స్ ఉంది. ఆర్నో నది మరియు మూడు ఇతర నదులు ఈ నగరం గుండా ప్రవహిస్తున్నాయి.
కోపెన్ వాతావరణ వర్గీకరణ ప్రకారం సరిహద్దు ఆర్ద్ర ఉపఉష్ణమండల ("Cfa" ) వాతావరణం ఉన్నప్పటికీ, సాధారణంగా ఫ్లోరెన్స్‌లో మధ్యధరా వాతావరణం ఉన్నట్లు పరిగణిస్తున్నారు. ఇక్కడ వేడి, ఆర్ద్ర వేసవులతో అతికొద్ది వర్షపాతం మరియు చల్లని, తేమ శీతాకాలాలు ఉంటాయి. నదీ లోయలో చుట్టూ కొండలు ఆవరించి ఉండటం వలన, ఫ్లోరెన్స్ జూన్ నుంచి ఆగస్టు వరకు వేడి మరియు ఆర్ద్ర పరిస్థితులు ఉంటాయి. ప్రబలమైన గాలులు లేకపోవడం వలన, వేసవి ఉష్ణోగ్రతలు తీరవ్యాప్తంగా ఎక్కువగా ఉంటాయి. వేసవిలో కురిసే వర్షం సంవహనంగా ఉంటుంది. కొద్దిగా మంచుతో శీతాకాలంలో వర్షాలు ఎక్కువగా కురుస్తాయి. జూలై 26, 1983న నమోదయిన 42.6 °C ఉష్ణోగ్రత అత్యధిక అధికారిక ఉష్ణోగ్రతగా పరిగణించబడుతుడంగా, అత్యల్ప ఉష్ణోగ్రత -23.2 °C జనవరి 12, 1985న నమోదయింది.
14వ శతాబ్దం నుంచి నాలుగు భాగాలుగా ఫ్లోరెన్స్ యొక్క సంప్రదాయ ఉపవిభజన కనిపిస్తుంది (ప్రస్తుతం ఈ భాగాలు పాత పట్టణంలో భాగంగా ఉన్నాయి):
ఐదు వార్డులుగా ఆధునిక పరిపాలక ఉపవిభజన బాహ్య ప్రదేశాల్లోని సంప్రదాయ భాగాల సరిహద్దులకు అనుగుణంగా ఉంది, దీనిని ఈ పటాల్లో చూడవచ్చు:
పొరు ప్రదేశాలతో ఐదు ప్రస్తుత పరిపాలక విభాగాలు:
ఫ్లోరెన్స్‌లోని స్మారక కట్టడాలు, చర్చిలు మరియు భవనాలకు గుర్తుగా దానిని "పునరుజ్జీవనోద్యమానికి పుట్టినిల్లు" ("లా కుల్లా డెల్ రినాజిమెంటో" )గా పరిగణిస్తున్నారు. ఫ్లోరెన్స్ యొక్క నిర్మాణకళ అభరణాల్లో కిరీటంగా పరిగణించబడుతున్న నగరంలో భారీ గోపురం గల కేథడ్రల్ శాంటా మేరియా డెల్ ఫియోర్ అత్యంత ప్రసిద్ధ కట్టడంగా గుర్తింపు పొందింది, దీనిని "ది డ్వోమో"గా కూడా గుర్తిస్తారు. ఈ అద్భతమైన డోమ్ (గోపురాన్ని) ఫిలిప్పో బ్రూనెల్లెషి నిర్మించారు. దీనికి సమీపంలోని కంపానైల్ (దీనికి పాక్షికంగా గియోట్టో రూపకల్పన చేశారు) మరియు బాప్టిస్టెరీ భవనాలు కూడా ప్రధాన ఆకర్షణలుగా ఉన్నాయి. గోపురం మరియు కంపానైల్ రెండింటినీ పర్యాటకులు సందర్శించవచ్చు, ఇవి అద్భుతమైన దృశ్యాలను అందిస్తాయి; ప్రపంచంలోనే ఇటుక మరియు మోర్టార్‌తో నిర్మించిన అతిపెద్ద గోపురంగా ఇప్పటికీ ఇది పరిగణించబడుతుంది, ఈ గోపుర నిర్మాణం పూర్తయి 600 ఏళ్లు పూర్తి కావడం గమనార్హం.
1982లో, ఫ్లోరెన్స్ చారిత్రక కేంద్రాన్ని (ఇటాలియన్: "సెంట్రో స్టోరికో డి ఫిరెంజ్" ) దాని యొక్క సాంస్కృతిక వారసత్వానికి గుర్తుగా UNESCO (యునెస్కో) ప్రపంచ వారసత్వ ప్రదేశంగా ప్రకటించింది. నగర మధ్య ప్రాంతంలో మధ్యయుగ కాలానికి చెందిన గోడలు కనిపిస్తాయి, ఆర్థికాభివృద్ధి కారణంగా ప్రసిద్ధి చెందడం మరియు ప్రాధాన్యత పెరగడంతో 14వ శతాబ్దంలో నగరాన్ని రక్షించేందుకు ఈ గోడలను నిర్మించారు.
నగరం నడిబొడ్డున ఉన్న పియాజ్జా డెల్లా సిగ్నోరియాలో బార్టోలోమెయో అమ్మానాటీ యొక్క నెప్ట్యూన్ ఫౌంటైన్ (1563–1565) ఉంది, పాలరాయి శిల్పకళకు ఇది ప్రసిద్ధి చెందింది, దీనిని ఇప్పటికీ పనిచేస్తున్న రోమన్ ఆక్వెడక్ట్ (అంబువాహిని) నేలకు దిగే ప్రదేశంలో ఏర్పాటు చేశారు.
నగరం యొక్క పాత భాగం మధ్య గుండా ప్రవహించే ఆర్నో నది కూడా ఫ్లోరెన్స్ చరిత్రలో, అక్కడ నివసించిన అనేక మంది పౌరుల జీవితాల్లో కీలకపాత్ర పాత్ర కలిగివుంది. చారిత్రాత్మకంగా, స్థానికులు ఆర్నో నదితో ప్రేమ-ద్వేషం సంబంధాన్ని కలిగివున్నారు - నగరంలో వాణిజ్యానికి సహకరించడం ద్వారా అభివృద్ధికి ముఖ్యకారణంగా ఉండటం, వరదలతో విధ్వంసం సృష్టించడం ద్వారా దీనితో స్థానికులు ఇటువంటి సంబంధాన్ని కొనసాగించారు.
ప్రత్యేకంగా కనిపించే వంతెనల్లో పోంటే వెచియో ("ఓల్డ్ బ్రిడ్జ్" ) ఒకటి, ఈ వంతెన పైభాగంలో అంచులపై అనేక దుకాణాలు చూడవచ్చు, వంతెన మూలస్తంభాలు వీటికి మద్దతుగా ఉన్నాయి. ఈ వంతెనపై వాసారి యొక్క ఉద్దరించిన మార్గం కూడా ఉంటుంది, ఈ మార్గం ఉఫిజీని మెడిసి నివాసం (పాలాజ్జో పిట్టీ)తో కలుపుతుంది. అసలు వంతెనను ఈస్ట్రుస్కాన్‌‍లు నిర్మించినప్పటికీ, ప్రస్తుత వంతెను 14వ శతాబ్దంలో పునర్నిర్మించారు. నగరంలో రెండో ప్రపంచ యుద్ధం సందర్భంగా దెబ్బతినని ఒకేఒక్క వంతెన ఇది కావడం గమనార్హం. పశ్చిమ దేశాల్లో ఖండపు చాపాలను ఉపయోగించి నిర్మించిన వంతెనకు మొట్టమొదటి ఉదాహరణగా ఇది కీర్తించబడుతుంది, అంటే, నది అడుగున ఉపరితలంపై భారాన్ని తగ్గించేందుకు వీలు కల్పించడానికి ఆద్యంతం-ఎత్తు నిష్పత్తి మరియు మూల స్తంభాల సంఖ్యను తగ్గించేందుకు అర్ధవృత్తాని కంటే తక్కువగా ఉన్న చాపాలను దీని నిర్మాణానికి ఉపయోగించారు (రోమన్ ఆల్కోనెటార్ వంతెన కంటే ఇది మరింత విజయవంతమైనదిగా గుర్తించబడుతుంది)
శాన్ లోరెంజో చర్చిలో మెడిసి చాపెల్ అనే మెడిసి కుటుంబం యొక్క శ్మశానవాటిక ఉంది, మెడిసి కుటుంబం ఫ్లోరెన్స్‌లో 15వ శతాబ్దం నుంచి 18వ శతాబ్దం వరకు అత్యంత శక్తివంతమైన వంశంగా ఉంది. దీనికి సమీపంలో ఉఫిజీ ప్రదర్శనశాల ఉంది, ప్రపంచంలోని అత్యంత సొగసైన కళా సంగ్రహాలయాల్లో ఇది కూడా ఒకటి, దీనిలో చివరి మెడిసి కుటుంబ సభ్యుడు అందజేసిన అనేక కళా వస్తువులు చూడవచ్చు.
ఉఫిజీ కూడా పియాజ్జా డెల్లా సిగ్నోరియా అంచున ఉంది, ఈ ప్రదేశం శతాబ్దాల తరబడి ఫ్లోరెన్స్ పౌర జీవితానికి మరియు ప్రభుత్వానికి ముఖ్య కేంద్రంగా ఉంది. (సిగ్నోరియా ప్యాలస్ ఇప్పటికీ పౌర ప్రభుత్వానికి కేంద్రంగా ఉంది.) లోగియా డై లాంజీ రిపబ్లికన్ ప్రభుత్వం యొక్క అన్ని పౌర వేడుకలకు ఆతిథ్యం ఇస్తుంది. కళా చరిత్రలో అనేక ముఖ్యమైన ఘట్టాలు మరియు రాజకీయ మార్పులు ఇక్కడ చోటుచేసుకున్నాయి, అవి:
పియాజ్జా డెల్లా సిగ్నోరియా వద్ద అనేక ఇతర శిల్పాలను కూడా గుర్తించవచ్చు, ఇక్కడి శిల్పాలను చెక్కినవారిలో డోనాటెల్లో, గియాంబోలోగ్నా, అమ్మన్నాటి మరియు సెల్లినీ వంటి శిల్పులు ఉన్నారు, వీరు చెక్కిన కొన్ని విలువకట్టలేని శిల్పాలను సంరక్షించేందుకు వాటి స్థానాల్లో ప్రతిరూపాలను (నకిలీ శిల్పాలు) ఏర్పాటు చేశారు.
ఉఫిజీతోపాటు, ఫ్లోరెన్స్‌లో ఇతర ప్రపంచ-శ్రేణి సంగ్రహాలయాలు ఉన్నాయి. బార్గెల్లో సంగ్రహాలయంలో శిల్పకళాఖండాలను గుర్తించవచ్చు, దీనిలో అనేక విలువ కట్టలేని శిల్పాలు ఉన్నాయి, వీటిని డోనాటెల్లో, గియాంబోలోగ్నా మరియు మిచెలాంగెలో తదితర శిల్పులు చెక్కారు. "అకాడెమియా డెల్'ఆర్టే డెల్ డిసెగ్నో" (తరచుగా దీనిని సరళీకరించి "అకాడెమియా" అని పిలుస్తారు)లో మిచెలాంగెలో చెక్కిన డేవిడ్ శిల్పం మరియు అతను పూర్తిగా చెక్కని "బానిసల" శిల్పాలు ఉన్నాయి.
ఆర్నో నదివ్యాప్తంగా భారీ పాలాజ్జో పిట్టీ ఉంది, దీనిలో మెడిసి కుటుంబం యొక్క మాజీ వ్యక్తిగత సేకరణ వస్తువులు కొన్ని ఉన్నాయి. మెడిసి వస్తు సేకరణలతోపాటు, రాజభవనం ప్రదర్శనశాలల్లో అనేక పునరుజ్జీవనోద్యమ కళాఖండాలు ఉన్నాయి, వీటిలో రాఫెల్ మరియు టైటియాన్‌ల కళాఖండాలు, వస్త్రధారణలు, వేడుక వస్తువులు, వెండి, పార్సెలైన్ మరియు పద్దెనిమిదో శతాబ్దం నుంచి సేకరించిన వస్తువులతో ఒక ఆధునిక కళా ప్రదర్శనశాల ఉన్నాయి. దీనికి పొరుగున ఉన్న రాజమందిరం బోబోలీ గార్డెన్స్, విస్తృతమైన నిర్మాణశైలి మరియు అనేక ఆసక్తికరమైన శిల్పాలు దీనిలో గుర్తించవచ్చు.
శాంటా క్రోస్ బాసిలికా, మొదట ఇది ఒక ఫ్రాన్సిస్కాన్ ఫౌండేషన్, దీనిలో గెలీలియో, మిచెలాంగెలో, మిచియావెల్లీ, డాంటే (వాస్తవానికి సెనోటాఫ్) మరియు అనేక ఇతర గొప్ప వ్యక్తుల యొక్క సమాధులు ఉన్నాయి.
ఫ్లోరెన్స్‌లోని ఇతర ముఖ్యమైన బాసిలికాలు మరియు చర్చిల్లో శాంటా మేరియా నోవెల్లా, శాన్ లోరెంజో, శాంటో స్పిరిటో మరియు ఓర్సామిచెలీ మరియు టెంపియో మాగీవోర్ గ్రేట్ సైనాగోగ్యూ ఆఫ్ ఫ్లోరెన్స్ ముఖ్యమైనవి.
ఇటలీ కళా రాజధానిగా వర్ణించబడుతున్న ఫ్లోరెన్స్‌లో గొ్ప కళా మరియు సాంస్కృతిక సుసంపన్నత కనిపిస్తుంది, అనేక సంగ్రహాలయాలు మరియు కళా ప్రదర్శనశాలలు ఇక్కడ ఉన్నాయి, ప్రపంచంలోని అత్యంత ముఖ్యమైన కళాఖండాలను వీటిలో గుర్తించవచ్చు. ప్రపంచంలో కళ మరియు వాస్తుశిల్పం విషయంలో బాగా సంరక్షించబడిన పునరుజ్జీవనోద్యమ కేంద్రాల్లో ఈ నగరం కూడా ఒకటి, ఈ నగరంలో అత్యధిక స్థాయిలో కళ, వాస్తుశిల్పం మరియు సంస్కృతికి పరిరక్షించబడ్డాయి.ఫ్లోరెన్స్ కేథడ్రల్ నుంచి సేకరించిన మొదటి కళాత్మక వస్తువులు మరియు శిల్పాల్లో ఎక్కువ భాగం ఈ మ్యూజియంలో ఉన్నాయి, వీటిలో ముఖ్యమైన కళాఖండాలను మిచెలాంగెలో, డోనాటెల్లో, లోరెంజో గిబెర్టీ, ల్యూకా మరియు ఆండ్రియా డెల్లా రూబియా మరియు ఇతర కళాకారులు సృష్టించారు.
ఫ్లోరెన్స్ పరిసరాల్లో, అనేక విల్లాలు (నగర శివారుల్లో ఉండే విహార కేంద్రాలు) ఉన్నాయి, వీటిలో ఎక్కువ విల్లాలను మెడిసి వంశీయులు నిర్మించారు. ఫ్లోరెన్స్‌లో అనేక ఉద్యానవనాలు (పార్కులు) మరియు తోటలు (గార్డెన్‌లు) కూడా ఉన్నాయి. లె బాల్జె అనేది మధ్య ఇటలీ ప్రాంతంలోని టుస్కానీలో ఫీసోల్‌లో ఉన్న ఒక గార్డెన్ విల్లా, ఇది ఫ్లోరెన్స్‌కు చాలా దగ్గరలో ఉంది. ఈ విల్లా జార్జిటౌన్ యూనివర్శిటీ నియంత్రణలో ఉంది, దీనిలో విదేశీ విద్యార్థులకు బోధనలు నిర్వహిస్తున్నారు. అమెరికా పౌరుడు ఛార్లెస్ అగస్టస్ స్ట్రాంగ్ కోసం సెసిల్ పిన్సెంట్ 1911లో దీనికి ప్రణాళిక సిద్ధం చేశాడు, ఫ్లోరెన్స్ నగరం కనిపించే విధంగా టుస్కాన్ కొండలపై ఇరుకైన ప్రదేశంలో దీనిని నిర్మించారు. "బాల్జె" అనే పదాన్ని ఇటాలియన్ భాషలో పర్వత శిఖరాలకు ఉపయోగిస్తారు, ఇది పరిస్థితిని సూచిస్తుంది. 
ఫోర్టే డి బెల్వెడెర్ లేదా పోర్టెజ్జా డి శాంటా మేరియా ఇన్ శాన్ గియోర్గియో డెల్ బెల్వెడెర్ (తరచుగా దీనిని బెల్వెడెర్ అని కూడా పిలుస్తారు) ఇటలీలోని ఫ్లోరెన్స్‌లో ఉన్న ఒక కోట. గ్రాండ్ డ్యూక్ ఫెర్డినాండో I డి' మెడిసి చేత 1590–1595 కాలంలో ఇది నిర్మించబడింది, దీనికి బెర్నార్డో బౌటాలెంటీ రూపకర్త, నగరాన్ని రక్షించేందుకు మరియు మెడిసి కుటుంబం పాలనకు రక్షణ కల్పించేందుకు దీనిని నిర్మించారు. ముఖ్యంగా, దీనిని మెడిసి ధనాగారాన్ని ఉంచేందుకు ఉపయోగించారు. నది యొక్క ఇదేవైపు గ్రాండ్ డ్యూక్ రాజభవనమైన పిట్టీ ప్యాలస్ నగరంలోని ఓల్ట్రార్నో జిల్లాలో ఉంది, ఈ ప్రదేశం ఇప్పుడు ఫ్లోరెన్స్ యొక్క అద్భుతమైన వీక్షణను అందిస్తుంది; కళాకారుల ప్రతిభను చాటుకునేందుకు ఈ భవనాలను ఉపయోగిస్తున్నారు, సమకాలీన శిల్పకళ యొక్క ప్రదర్శలను కూడా ఇక్కడ నిర్వహిస్తున్నారు.
కారెగీ వద్ద ఉన్న విల్లా మెడిసి ఫ్లోరెన్స్‌లోని ఒక ఉన్నతవర్గీయుల నివాసంగా ఉండేది. మెడిసి విల్లాల్లో ఇది మొట్టమొదటిగా పరిగణించబడుతుంది, 1464లో మరణించిన కాసిమో డి' మెడిసి చేత ప్లోటోనిక్ అకాడమీ ఇక్కడ స్థాపించబడింది. ఫ్లోరెంటైన్ కుటుంబాలకు చెందిన అనేక విల్లాలు మాదిరినే, ఇది కూడా కుటుంబానికి స్వయం-సమృద్ధి కల్పించిన వ్యవసాయ క్షేత్రంగా నిలిచివుంది. కాసిమో యొక్క వాస్తుశిల్పి, మిగిలిన ప్రదేశాలకు కూడా పనిచేసిన కళాకారుడు మిచెలోజ్జో పటిష్ఠ భద్రతగల విల్లాకు కొత్త రూపం ఇచ్చారు, దీనికి పూర్వం దీనిలో కాస్టెల్లో (పశుపెంపక కేంద్రం) లక్షణాలు కనిపించేవి. దీని యొక్క ప్రసిద్ధ ఉద్యానవనానికి మధ్యయుగ ఉద్యానవనాలు మాదిరిగానే గోడల రక్షణ ఉంది, పైనుంచి కిందకు చూస్తున్నట్లు ఉండే ఎగువ-అంతస్తుల లోగియాలను మిచెలోజ్జో విల్లా నిర్మాణంలో జాగ్రత్తగా మలిచారు. మిచెలోజ్జో రూపకల్పన చేసిన ఫీసోల్‌లోని విల్లా మెడిసి మరింత బయటివైపుకు చూస్తున్నట్లు ఉంటుంది, దీనిలో పునరుజ్జీవనోద్యమ లక్షణాలు కనిపిస్తాయి.
మధ్య ఇటలీలోని టుస్కానీలో ఉన్న ఫ్లోరెన్స్‌లో మెడిసి విల్లాల్లో విల్లా డి కాస్టెల్లో కూడా ఒకటి. దీని నిర్మాణంలో పాలుపంచుకున్న వాస్తుశిల్పుల్లో నికోలో ట్రిబోలో ఒకరు.
ఇటలీలోని టుస్కానీ ప్రాంతంలో ఉన్న ఫీసోల్‌లో ఒక ఉన్నతవర్గీయుల విల్లాను విల్లా మెడిసి గా గుర్తిస్తారు, మెడిసి కుటుంబం నిర్మించిన అత్యంత పురాతన విల్లాల్లో ఇది నాలుగో స్థానంలో ఉంది. 1451 మరియు 1457 మధ్యకాలంలో దీనిని నిర్మించారు.
నగరంలోని మెడిసి విల్లాల్లో విల్లా లా పెట్రియా కూడా ఒకటి, దీనిని పునరుజ్జీవనోద్యమ శైలిలో నిర్మించారు.
చిత్రలేఖనానికి ప్రసిద్ధి చెందిన ఫీసోల్ పట్టణంలో ఉన్న ఒక ఉన్నతవర్గీయుల విల్లాను విల్లా పాల్మీరీ అని పిలుస్తారు, ఇది ఫ్లోరెన్స్ యొక్క అద్భుతమైన వీక్షణను అందిస్తుంది. ఫీసోల్ యొక్క పియాజ్జా ఎస్. డొమినికో కింద వాలుపై ఉన్న విల్లాకు చెందిన ఉద్యానవనం బోకాకియో యొక్క "డెకామెరోన్‌"కు చెందిన ప్రణాళికాబద్ధమైన కథలోని స్వర్గపు అమరికను పోలినట్లు ఉంటుంది. పట్టణంలో నుంచి విల్లాలోకి ప్రవేశం గియోవన్నీ బోకాక్కియో మీదగా ఉంటుంది. ఈ విల్లా పద్నాలుగో శతాబ్దం చివరి కాలంలో ఉనికిలోకి వచ్చినట్లు తెలుస్తోంది, ఈ సమయంలో ఇది ఫినీ స్వాధీనంలోకి వెళ్లింది, అతను 1454లో మానవతావాద అధ్యయనకారుడు మార్కో పాల్మీరీకి దానిని విక్రయించాడు, ఇతని పేరు మీదగానే ఇప్పటికీ ఈ విల్లా పిలువబడుతుంది. 1697లో, పాల్మీరో పాల్మీరీ ఉద్యానవనంలో పునర్నిర్మాణ పనులు ప్రారంభించాడు, పూర్వపు ఉద్యానవనం యొక్క అన్ని చిహ్నాలను తొలగించి, దక్షిణ-ముఖం గల డాబా, ఐదు గదులతో తోరణం ఆకారంలో ఉండే లోగియా మరియు కింద ఉన్న నిమ్మ తోటలకి తీసుకొళ్లే వంపులు తిరిగిన మెట్లు ("టెనాగ్లియా" ) నిర్మించారు. తరచుగా ఛాయాచిత్రాల్లో కనిపించిన నిమ్మ తోట మాత్రం నిలిచివుంది, యుద్ధోత్తర పునరుద్ధరణ పనుల్లో విల్లా ముఖభాగం నుంచి బారోక్యూ అలంకరణలను తొలగించబడ్డాయి. 
విల్లా డెల్ పోగియో ఇంపీరియల్ (ఆంగ్లం: విల్లా ఆఫ్ ది ఇంపీరియల్ హిల్) అనేది మధ్య ఇటలీలోని టుస్కానీలో ఉన్న ఫ్లోరెన్స్ నగరంలో దక్షిణంవైపున ఉన్న నూతనసాంప్రదాయిక మాజీ గ్రాండ్ డ్యూక్ ఒకరు నిర్మించిన విల్లా. అప్రసిద్ధ ప్రారంభాల నుంచి ఇది తరువాత క్రూరమైన మరియు జీవిత భాగస్వామికి నిజాయితీగా లేని భర్తగా గుర్తింపు పొందిన మెడిసి నివాసంగా ఉంది, దీని యొక్క అద్భుతమైన నిర్మాణం గ్రాండ్ డచ్‌వారికి ఇంపీరియల్ (సామ్రాజ్య) బాధ్యతలు కూడా నిర్వహించింది. దీనిని తరువాత నెపోలియన్ సోదరికి ఇచ్చారు, ప్రతిష్ఠాత్మక బాలికల పాఠశాలగా మార్చడానికి ముందు దీనిని టుస్కానీ పారంపర్య పాలకులు తిరిగి స్వాధీనం చేసుకున్నారు. సుదీర్ఘ చరిత్రలో, ఇది ఇటలీ యొక్క సంక్షోభ చరిత్రకు కేంద్రంగా కూడా ఉంది, అనేకసార్లు దీనిలో పునర్నిర్మాణ మరియు ఆధునికీకరణ పనులు జరిగాయి.
ఫిసోల్ దక్షిణ భాగంలో బాగా వాలుగా ఉన్న ప్రాంతమైన మైయానో యొక్క "ఫ్రాజియోన్‌"లో విల్లా సాల్వియాటినో, మైయానో ఉంది, ఇది ఫ్లోరెన్స్ వీక్షణను అందించే ఒక టుస్కాన్ విల్లా. ఇది 14వ శతాబ్దానికి చెందిన ఒక వినీతమైన ఫామ్‌హౌస్ (తోటలో ఉండే ఇల్లు), ద్రాక్ష మరియు ఆలీవ్ తీగలతో ఇది అలంకరించబడి ఉంటుంది, దీని యొక్క "విగ్నా" లోని ఇంటిని 1427లో ఫ్లోరెన్స్‌కు చెందిన రుణ వ్యాపారులైన బెర్డీ కుటుంబం కొనుగోలు చేసింది, ఈ కుటుంబం దీనిని రాజభవనం మాదిరిగా పునర్నిర్మించింది, తరువాత నికోలా టెగ్లియాక్కీకి 1447లో దీనిని విక్రయించారు, కొత్త యజమాని దీనికి "పాలాగియో (పాలాజ్జో) డై టెగ్లియాక్కీ" అనే పేరు పెట్టారు. 16వ శతాబ్దంలో ఇది అలామన్నో సాల్వియాటీ చేతుల్లోకి వెళ్లింది, ఆయన దీనిని సంపన్న కళ ఉట్టిపడేలా అలంకరించి, సామాన్లు సమకూర్చారు; దీంతో దానికి విల్లా "ఐల్ సాల్వియాటినో" అనే పేరు వచ్చింది, పశ్చిమంవైపున లాస్ట్రా సమీపంలో ఉన్న పెద్ద విల్లా సాల్వియాటీ లా సెల్వే పేరుకు భిన్నంగా ఉండేందుకు ఈ పేరు ఎంపిక చేశారు. ఫ్రెన్సెస్కో రెడీ తన యొక్క టుస్కానా పుస్తకంలో ఈ విల్లా పేరు గురించి తెలియజేశారు," (1685): "వివా ఐల్ నోమ్ డెల్ బ్వోన్ సాల్వియాటీ, ఎడ్ ఐల్ సువో బెల్ మైయానో" .
టొర్రే డెల్ గాల్లో ఫ్లోరెన్స్‌లోని పియాన్ డి 'గ్యుల్లారీ వద్ద ఆర్సెట్రీ కొండల్లో ఉంది, శిఖరం పైభాగంలో ఉన్న దీని నుంచి నగరం అద్భుతంగా కనిపిస్తుంది. ఎత్తైన బురుజుతో కనిపించే ఈ విల్లాలో అష్టభుజాలు గల ఒక పెద్ద హాలు ఉంది, ప్రవేశ ద్వారం గ్రాఫిటీతో కనిపిస్తుంది, బహుశా ఇవి పునరుజ్జీవనోద్యమ లక్షణాలు అయి ఉండవచ్చు. బ్రూనెల్లెషి మూడువైపులా స్తంభాలు మరియు తోరణాలతో ఉంటుంది, ద్వితీయ నూతన-గోథిక్ శైలి కోర్ట్‌యార్డ్ విల్లా యజమానులు మరియు ఒకప్పుడు బార్డినీ ఆయుధాలతో అలంకరించబడి ఉంటుంది. 
విల్లా డి క్వార్టో అనేది ఫ్లోరెన్స్‌లోని వియా డి క్వార్టోలో ఉన్న ఒక విల్లా, ఇది మౌంట్ మోరెల్లో పాదం వద్ద కొండ ప్రాంతంలో నిర్మించబడింది. క్వార్టో ("నాలుగో" ) అనేది రోమన్ మైలురాళ్లకు సంబంధించిన స్థలనామాల్లో ఒకటి, ఈ ప్రాంతంలో అత్యంత ప్రసిద్ధి చెందిన భాగం సెస్టో ఫియోరెంటినో, ఈ ప్రాంతంలో 45,000 మంది నివసిస్తున్నారు. ఈ విల్లాను 15వ శతాబ్దంలో నిర్మించారు, తరువాత యాజమాన్యంలో అనేకసార్లు మార్పులు జరిగాయి, 1613లో, ఇది పాస్‌క్వాలీ కుటుంబం ఆధీనంలోకి వెళ్లింది, ఈ కుటుంబం దీనిని బోబోలీ విస్తరణ రూపకర్త ఆల్ఫోన్సో పెరిగీ చేత పునర్నిర్మించింది. 18వ శతాబ్దంలో విల్లా ప్రస్తుత రూపంలోకి వచ్చింది- ఇది తరువాత వెస్ట్‌ఫాలియా మాజీ రాజు జెరోమ్ బోనాపార్టీ కొనుగోలు చేశారు, దీనిని ఆయన తన కుమార్తె, రష్యా ఉన్నతవర్గీయుడు మరియు పారిశ్రామికవేత్త అనాటోల్ డెమిడోవ్ భార్య మాథిల్డే బోనాపార్టీకి వదిలివెళ్లారు. తరువాత కూడా ఇది మరికొన్నిసార్లు చేతులు మారింది, 1908లో బారోన్ రిట్టెర్ డి జాహోనీ దీనిని కొనుగోలు చేశారు, ఆయన దీనిని పూర్తిగా పునరుద్ధరించారు. విల్లాకు వచ్చిన అతిథుల్లో ఫ్రెంచ్ చరిత్రకారుడు మరియు గణాంకశాస్త్ర నిపుణుడు అడాల్ఫ్ థీయెర్స్ మరియు అమెరికా రచయిత మార్క్ ట్వెయిన్ తదితరులు ఉన్నారు - ట్వెయిన్ భార్య ఇక్కడే మరణించారు.
విల్లా ఫెరీ అనేది ఫ్లోరెన్స్‌లోని వియా డెల్ పోడెస్టా మరియు వియా మార్టెల్లినీ శివారుల్లో ఉన్న ఒక విల్లా. 15 శతాబ్దానికి చెందిన దీనిని "జెంటిల్మెన్స్ విల్లా" (విల్లా డా సీనియోర్)గా గుర్తిస్తారు. ఈ విల్లా గురించి మొట్టమొదటి పత్రాలు 1472 కాలానికి చెందినవిగా గుర్తించబడ్డాయి, ఈ సమయంలో అగోస్టినో డి లొట్టో టానినీ మరియు అగ్నోలో డి జానోబీ డా డియాసెటో దీనిని బెర్నార్డో డి'ఆంటోనియో డెగ్లీ ఆల్బెర్టీకి విక్రయించారు. 1481లో అగ్నోలో మరియు బెనెడెట్టో బార్టోలోమీ సోదరుల ఆస్తిగా మారింది, తరువాత, 16 శతాబ్దం ప్రారంభంలో దీనిని రాఫెల్లో మరియు మినియాటో మినియాటీ కొనుగోలు చేశారు. తరువాత ఇది బార్టోలినీ-సాలింబెనీ ఆస్తిగా ఉంది, ఈ కాలంలో విల్లాలోని ప్రధాన భవనాన్ని ఆధునికీకరించారు, ఆపై ఇది విన్సీ కుటుంబం మరియు తరువాత చాలాకాలానికి బోనీ కుటుంబం ఆధీనంలో కూడా ఉంది. 1863లో చివరగా ఫెరీ కుటుంబం దీనిని కొనుగోలు చేసింది, వీరి కుటుంబం పేరు మీదగానే దీనికి ఇప్పటి పేరు (ఫెరీ కుటుంబానికి చెందిన ఆయుధాల కోటు ఇప్పటికీ ప్రధాన ద్వారంపైన కనిపిస్తుంది) వచ్చింది.
విల్లా రుసియానో అనేది ఫ్లోరెన్స్ పరిసరాల్లోని ఒక చారిత్రక విల్లా, దీని నిర్మాణంలో బ్రూనెల్లెషి కూడా పాలుపంచుకున్నారు. 37, వియా బెనెడెట్టో ఫోర్టినీ, ఫిరెంజ్ చిరునామాలో ఈ విల్లా ఉంది. ఫ్లోరెన్స్ శివారుల్లోని కొండ ప్రాంతంలో ఏర్పాటు చేసిన ఈ విల్లా నుంచి నగరం యొక్క అద్భుతమైన దృశ్యాలు చూడవచ్చు. దీని పేరు ఈ ప్రాంతం నుంచి వచ్చింది, ఇది ఒకప్పుడు ప్రసిద్ధ ఎస్టేట్‌గా ఉండేది. ఈ విల్లా చాలా పురాతనమైనదిగా ఫ్రెంకో సాచెట్టీ తన యొక్క ట్రెసెంటోనోవెల్లేలో పేర్కొన్నారు, ఇది ఒకప్పుడు సాల్వియాటీ (రుణ వ్యాపారులు) నియంత్రణలో ఉండేది.
విల్లా శాన్ మిచెల్ హోటల్ ఇటలీలోని ఫ్లోరెన్స్‌లో ఫిసోల్ కొండపై ఉంది, సెయింట్ మిచెల్ ది ఆర్చాంజెల్ చర్చి పేరు మీదగా దీనికి ఆ పేరు వచ్చింది. ప్రస్తుతం ఇది ఓరియంట్-ఎక్స్‌ప్రెస్ హోటల్స్ యాజమాన్యంలో ఒక విలాసవంతమైన హోటల్‌గా నిర్వహించబడుతుంది.
ఫ్లోరెన్స్‌లో అనేక చారిత్రక మరియు ఆధునిక థియేటర్లు ఉన్నాయి. వీటిలో ప్రధానమైనవి:
నగరంలో జనాభా 365,744 (నవంబరు 30, 2008) వద్ద ఉంది, అయితే ఫ్లోరెన్స్ పట్టణ ప్రాంతంలో 696,767 మంది పౌరులు నివసిస్తున్నట్లు యూరోస్టాట్ అంచనా వేసింది. ఫ్లోరెన్స్ మహానగర ప్రాంతం, ప్రేటో మరియు పిస్టోయాలతో కలిపి 2000 సంవత్సరంలో సుమారుగా 4,800 చదరపు కిలోమీటర్ల విస్తీర్ణం కలిగివుంది, దీనిలో మొత్తం 1.5 మిలియన్ల మంది పౌరులు నివసిస్తున్నారు. 2007లో ఫ్లోరెన్స్ ప్రాంతంలోని జనాభాలో 46.8% మంది పురుషులు ఉండగా, 53.2% మంది మహిళలు ఉన్నారు. మైనర్లు (18 ఏళ్ల వయస్సు మరియు అంతకంటే తక్కువ వయస్సుగల బాలలు) మొత్తం జనాభాలో 14.10 శాతం మంది ఉన్నారు, వృద్ధుల వాటా జనాభాలో 25.95 శాతం ఉంది. ఇదిలా ఉంటే ఇటలీ జనాభాలో మైనర్లు 18.06 శాతం మరియు వృద్ధులు 19.94 శాతం మంది ఉన్నారు. ఫ్లోరెన్స్‌వాసి యొక్క సగటు వయస్సు 49 వద్ద ఉండగా, ఇటాలియన్ పౌరుల సగటు వయస్సు 42 వద్ద ఉంది. 2002 మరియు 2007 మధ్య ఐదేళ్లకాలంలో, ఫ్లోరెన్స్ జనాభా 3.22 శాతం పెరిగింది, ఇదిలా ఉంటే ఇటలీ జనాభా 3.56 శాతం పెరిగింది. ఫ్లోరెన్స్ నగరంలో ప్రస్తుత జననాల రేటు ప్రతి వెయ్యిమంది నివాసులకు 7.66 జననాలు నమోదవుతుండగా, ఇటలీ జననాల సగటు 9.45 వద్ద ఉంది.
2006నాటికి, నగరంలోని జనాభాలో 90.45% మంది ఇటాలియన్లు ఉన్నారు. ఈ నగరంలో 60,000 మంది చైనీయులు నివసిస్తున్నట్లు అంచనాలు ఉన్నాయి. నగరంలో ఐరోపా దేశాలకు చెందిన ప్రధాన అతిపెద్ద వలస సమూహాలు నివసిస్తున్నాయి (ఎక్కువగా అల్బేనియా మరియు రొమేనియా పౌరులు ఇక్కడ స్థిరపడ్డారు); ఇక్కడ ఐరోపా దేశీయులు 3.52% మంది ఉన్నారు, తూర్పు ఆసియా (ఎక్కువగా చైనీస్ మరియు ఫిలిపినో సంతతివారు): 2.17% మంది, అమెరికా ఖండాలకు చెందిన: 1.41% మంది పౌరులు, మరియు ఉత్తర ఆఫ్రికా దేశాలవారు (ఎక్కువగా మొరాకో జాతీయులు): 0.9% మంది నివసిస్తున్నారు.
ఫ్లోరెన్స్ ఆర్థిక వ్యవస్థ మిగిలిన అన్ని పరిశ్రమల కంటే ఎక్కువగా పర్యాటక రంగంపై ఆధారపివుంది, అంతర్జాతీయ పర్యాటకులు మరియు నగరంలో విద్య కోసం వచ్చే విద్యార్థులు (ముఖ్యంగా అమెరికన్లు) ద్వారా సృష్టించబడే ఆదాయం నగర ఆర్థిక వ్యవస్థలో కీలకపాత్ర పోషిస్తుంది. ఇదిలా ఉంటే ఉత్పాదక మరియు వాణిజ్యం ఇప్పటికీ ప్రాధాన్య రంగాలుగా ఉన్నాయి. కార్మికుల ఆదాయ సగటుపరంగా, ఇటలీలో ఫ్లోరెన్స్ 17వ సంపన్న నగరంగా ఉంది, ఇక్కడ కార్మికుల సగటు ఆదాయం €23,265 వద్ద ఉంది (నగరం యొక్క మొత్తం ఆదాయం €6,531,204,473 వద్ద ఉంది), ఈ విషయంలో మాంట్వా తరువాత ఉన్న ఫ్లోరెన్స్, బోల్జానో కంటే ముందు వరుసలో ఉంది.
ఫ్లోరెన్స్ నగరం ఇటలీలో ఒక ప్రధాన ఉత్పాదక మరియు వాణిజ్య కేంద్రంగా ఉంది, శివారు ప్రాంతాల్లోని ఫ్లోరెంటైన్ పరిశ్రమల సముదాయాలు అన్నిరకాల వస్తువులను తయారు చేస్తున్నాయి, ఎరువులు, రబ్బరు వస్తువులు, రసాయనాలు మరియు ఆహారం తదితర అనేక ఉత్పత్తులను ఇక్కడ తయారు చేస్తున్నారు. ఇదిలా ఉంటే, పురాతన వస్తువులు, చేనేత వస్తువులు, గ్లాస్‌వేర్, చర్మసంబంధ వస్తువులు, కళానుకృతులు, ఆభరణాలు, అందమైన లోహ మరియు ఇనుప-కళాఖండాలు, షూలు, ఉపకరణాలు మరియు ఉన్నతస్థాయి ఫ్యాషన్ దుస్తులు వంటి సాంప్రదాయక మరియు స్థానిక ఉత్పత్తులు కూడా ఫ్లోరెన్స్ ఆర్థిక వ్యవస్థలో ఒక ప్రధాన భాగంగా ఉన్నాయి. నగరం యొక్క ఆదాయం ముఖ్యంగా సేవలు మరియు వాణిజ్యం మరియు సాంస్కృతిక కార్యక్రమాలపై ఆధారపడి ఉంది, వార్షిక వేడుకలు, నాటక మరియు సంగీత నిర్మాణాలు, కళా ప్రదర్శనలు, వేడుకలు, కాల్సియో ఫియోరెంటినో వంటి ఫ్యాషన్ షోలు సాంస్కృతిక కార్యక్రమంలో భాగంగా నిర్వహించబడుతుంటాయి. భారీ పరిశ్రమలు మరియు యంత్ర రంగాలు కూడా ఆదాయంలో తమవంతు పాత్ర పోషిస్తున్నాయి. న్వోవో పిగ్నోన్‌లో, అనేక కర్మాగారాలు ఇప్పటికీ ఉన్నాయి, చిన్న-మధ్యతరహా పరిశ్రమ వ్యాపారాలు కూడా ఆధిపత్యం కలిగివున్నాయి. వాస్తవానికి, ఫ్లోరెన్స్-ప్రేటో-పిస్టోయా పారిశ్రామిక జిల్లాలను 1990వ దశకంలో "మూడో ఇటలీ"గా గుర్తించేవారు, అత్యుత్తమ నాణ్యతగల ఉత్పత్తులు మరియు ఆటోమొబైల్ (ముఖ్యంగా వెస్పా) ఎగుమతులు, ఫ్లోరెంటైన్ పారిశ్రామికుల సంపన్నత మరియు ఉత్పాదన ద్వారా దీనికి ఆ పేరు వచ్చింది. ఈ పరిశ్రమల్లో కొన్ని అధిక లాభాలు మరియు ఉత్పాదన కారణంగా ఎమీలియా-రోమాగ్నా మరియు వెనెటోల్లోని సంప్రదాయ పారిశ్రామిక జిల్లాలకు సమవుజ్జీలుగా పరిగణించబడ్డాయి.
సెంట్రల్ ఫ్లోరెన్స్‌లో పర్యాటకం అత్యంత ముఖ్యమైన పరిశ్రమగా ఉంది. ఏప్రిల్ నుంచి అక్టోబరు వరకు, పర్యాటకుల సంఖ్య స్థానిక జనాభా సంఖ్యను మించిపోతుంది. ఉఫిజి మరియు అకాడెమియా సంగ్రహాలయాలకు టిక్కెట్లు రోజూ పూర్తిగా విక్రయించబడతాయి, శాంటా క్రోస్ మరియు శాంటా మేరియా నోవెల్లా బాసిలికాలు కూడా రోజూ భారీ సంఖ్యలో పర్యాటకులతో నిండిపోతాయి, ఈ బాసిలికాల్లో ప్రవేశానికి రుసుము చెల్లించాలి. 2007లో, ట్రావెల్ + లీజర్ మేగజైన్ పాఠకులు మూడోసారి తమకు ఇష్టమైన పర్యాటక గమ్యస్థానంగా ఫ్లోరెన్స్ నగరాన్ని ఎంపిక చేశారు, దీని తరువాతి స్థానాల్లో బ్యాంకాక్, బ్యూనస్ ఎయిర్స్, రోమ్, సిడ్నీ మరియు న్యూయార్క్ నగరం ఉన్నాయి. యూరోమోనిటర ఇంటర్నేషనల్ నిర్వహించిన అధ్యయనంలో ఐరోపావ్యాప్తంగా సాంస్కృతిక మరియు చారిత్రక-ఆధారిత పర్యాటకం గణనీయమైన స్థాయిలో ఆదాయాన్ని సృష్టిస్తుందని గుర్తించింది.
ప్రపంచంలోనే అత్యధిక స్థాయిలో కళాత్మక ప్రదేశాలు ఫ్లోరెన్స్‌లోనే ఉన్నట్లు భావన ఉంది (పరిమాణాన్నిబట్టి). అందువలన, సాంస్కృతిక పర్యాటకం ఇక్కడ బలంగా ఉంది, ఇక్కడ ఉన్న ఉఫిజి వంటి ప్రపంచ-శ్రేణి సంగ్రహాలయాలు ఏడాదికి 1.6 మిలియన్ల టిక్కెట్లు విక్రయిస్తున్నాయి. నగరంలోని కన్వెన్షన్ సెంటర్ భవనాలను 1990వ దశకంలో పునర్నిర్మించారు, ఇది ప్రదర్శనలు, సదస్సులు, సమావేశాలు, సామాజిక సదస్సులు, సంగీత కార్యక్రమాలు మరియు ఇతర కార్యక్రమాలకు ఏడాది పొడవునా ఆతిథ్యం ఇస్తుంది.
ఫ్లోరెన్స్‌లో సుమారుగా 35,000 హోటల్ పడకలు, 23,000 ఇతర వసతి కేంద్రాలు (విహార కేంద్రాలు, అతిథి కేంద్రాలు, యువజన హాస్టళ్లు మరియు ఫార్మ్‌హౌస్‌లు) ఉన్నాయి, ఏడాది మొత్తం మీద ఇవి 10 మిలియన్ల మందికిపైగా సందర్శక/రాత్రులకు ఆతిథ్యం ఇచ్చే సామర్థ్యాన్ని కలిగివున్నాయి. సందర్శకుల్లో ఒకేరోజుపాటే నగరంలో గడిపేవారి సంఖ్య వేలల్లో ఉంటుంది, క్రూయిజ్ షిప్‌లలో వారు ఇక్కడకు వస్తుంటారు (లివోర్నోకు) మరియు రోడ్డు మరియు రైలు మార్గాలను కూడా వీరు ఉపయోగిస్తుంటారు. 2007లో, ప్రపంచంలో అత్యధిక మంది ప్రజలు సందర్శించే నగరాల్లో ఫ్లోరెన్స్ 59వ స్థానంలో ఉంది, ఏడాదికి ఈ నగరాన్ని 1.729 మిలియన్ల మంది పౌరులు సందర్శిస్తుంటారు. నగరానికి వచ్చే పర్యాటకుల్లో మూడింట ఒక వంతు మంది ఇటాలియన్లుకాగా, మిగిలినవారిలో అమెరికన్లు (20%), జర్మన్లు (13%), జపనీయులు (8%), బ్రిటన్లు (7.8%), ఫ్రెంచ్‌వారు (5.7%) మరియు స్పానియార్డులు (5%) ఉన్నారు.
నగర ఆర్థిక వ్యవస్థలో ఆహారం మరియు వైను సుదీర్ఘకాలంగా ముఖ్యపాత్ర పోషిస్తున్నాయి. టుస్కానీ ప్రాంతంలో ఫ్లోరెన్స్ ఒక అత్యంత ముఖ్యమైన నగరంగా ఉంది, ప్రపంచంలో గొప్ప వైన్-తయారీ ప్రాంతాల్లో ఇది కూడా ఒకటి. నగరానికి దక్షిణంగా ఉన్న చియాంటీ ప్రాంతం మరియు ఇక్కడ పండించే సాంగియోవీస్ ద్రాక్ష చియాంటీ క్లాసికో వైన్‌ల తయారీకే కాకుండా, ఇటీవల అభివృద్ధి చెందిన సూపర్‌టుస్కాన్ వైన్‌ల తయారీకి కూడా ప్రసిద్ధి చెందాయి. పశ్చిమంవైపున ఇరవై మైళ్ల దూరంలో (32 కిమీ) ఉన్న కార్మిగ్నానో ప్రాంతం కూడా శాంగియోవీస్-ఆధారిత ఎరుపు వైన్‌లకు ప్రసిద్ధి చెందింది. భౌగోళికంగా మరియు చారిత్రాత్మకంగా చియాంటీ ప్రధాన భూభాగం నుంచి వేరుచేయబడి ఉండే చియాంటీ రూఫినా జిల్లా కూడా ఫ్లోరెన్స్‌కు తూర్పుగా కొన్ని మైళ్ల దూరంలోనే ఉంది. ఇటీవల, బోల్గెరీ ప్రాంతం (ఫ్లోరెన్స్‌కు నైరుతీ దిక్కున దూరంలో ఉంది) సాసికాయా మరియు ఓర్నెల్లాయా వంటి "సూపర్ టుస్కాన్" ఎరుపు (రెడ్) వైన్‌లకు ప్రసిద్ధి చెందింది.
ఫ్లోరెన్స్‌కు సుప్రసిద్ధ కళా వారసత్వం ఉంది. ఇటాలియన్ చిత్రలేఖన పితామహులుగా పరిగణించబడుతున్న సిమాబ్యె మరియు గియోట్టోలు ఆర్నోల్ఫో మరియు ఆండ్రియా పిసానోలతోపాటు ఫ్లోరెన్స్‌లో కూడా నివసించారు, వాస్తుశిల్పం మరియు శిల్పకళకు కొత్తరూపు ఇచ్చిన వ్యక్తులుగా కీర్తించబడుతున్న వారిలో; బ్రూనెల్లెషి, డోనాటెల్లో మరియు మాసాక్కియో, పునరుజ్జీవనోద్యమ మూల పురుషులు గిబెర్టీ మరియు ఆంగెలికో; బొట్టిసెల్లీ, పావోలో ఉసెల్లో మరియు విశ్వవిఖ్యాత మేధావి లియోనార్డో డావిన్సీ మరియు మిచెలాంగెలో తదితరులు కూడా ఈ నగరంలో నివసించారు.
వీరు మరియు వీరి తరువాతి తరాలకు చెందిన కళాకారులు సృష్టించిన కళాఖండాలు పట్టణంలోని అనేక సంగ్రహాలయాల్లో చూడవచ్చు: వీటిలో ముఖ్యమైనవి ఉఫిజి గ్యాలరీ, పాలాటినా గ్యాలరీ, వీటిలో స్వర్ణ యుగపు చిత్రలేఖనాలు ఉన్నాయి, పునరుజ్జీవనోద్యమ శిల్పాలతోపాటు, బార్గెల్లోలను వాటిలో భాగంగా ఉన్నాయి, శాన్ మార్కో మ్యూజియంలో ఫ్రా ఆంగెలికో కళాఖండాలు ఉన్నాయి, అకాడెమీ ఒకప్పుడు మెడిసి వంశీయుల గుడిగా ఉండేది, బౌర్నారోటీ యొక్క నివాసంలో మిచెలాంగెలో సృష్టించిన శిల్పాలు ఉన్నాయి, మిగిలిన సంగ్రహాలయాల్లో; బెర్డానీ, హోర్న్, స్టిబెర్ట్, రోమనో, కార్సినీ, గ్యాలరీ ఆఫ్ మోడరన్ ఆఱ్ట్, ది మ్యూసెయో డెల్'ఒపెరా డెల్ డ్వోమో, మ్యూజియం ఆఫ్ సిల్వర్‌వేర్ మరియు మ్యూజియం ఆఫ్ ప్రీసియస్ స్టోన్స్ ముఖ్యమైనవి.
ఫ్లోరెన్స్ కళా సంస్కృతికి గొప్ప స్మారక కట్టడాలు చిహ్నాలుగా ఉన్నాయి: ఫ్లోరెన్స్ బాప్టిస్టెరీలోని మొసాయిక్‌లు; కేథడ్రల్‌లోని శిల్పాలు, చిత్రలేఖనాలతో కూడిన మధ్యయుగ చర్చిలు; ప్రభుత్వం మరియు వ్యక్తిగత రాజభవనాలు: పాలాజ్జో వెచియో, పాలాజ్జో పిట్టీ, పాలాజ్జో మెడిసి రికార్డీ, పాలాజ్జో డేవంజాటీ; మోనస్టరీస్, క్లోయిస్టెర్స్, రెఫెక్టోరీస్; "సెర్టోసా" వీటిలో ముఖ్యమైనవి. ఇట్రుస్కాన్ నాగరికతకు సంబంధించిన పత్రాలను ఆర్కియాలజికల్ మ్యూజియంలో చూడవచ్చు. వాస్తవానికి ఈ నగరం కళా సంపన్నమైనదిగా గుర్తింపు పొందింది, మొదటిసారి ఈ నగరాన్ని సందర్శించే కొందరు పర్యాటకులకు స్టెంధాల్ సిండ్రోమ్‌కు గురవుతుంటారు, ఇక్కడి కళను మొదటిసారి చూడటం వలన వారికి ఈ అనుభవం ఎదురవుతుంది.
ఫ్లోరెన్స్‌వాసులైన- ప్రసిద్ధి చెందిన ఫిలిప్పో బ్రూనెల్లెషి (1377–1466) మరియు లియోన్ బాటిస్ట్'ఆల్బెర్టీ (1404–1472) - పునరుజ్జీవనోద్యమం మరియు నూతనసాంప్రదాయిక వాస్తుశిల్పాన్ని కనిపెట్టారు, ఇవి రోమ్, లండన్ మరియు పారిస్ నగరాల్లో విప్లవాన్ని తీసుకొచ్చాయి, ఆపై ఐరోపాలోని ప్రతి నగరంలోనూ ఇవి విప్లవాన్ని సృష్టించాయి - బార్సిలోనా నుంచి సెయింట్ పీటర్స్‌బర్గ్ వరకు ఈ కొత్త శైలుల్లో భవన నిర్మాణాలు జరిగాయి.
అతిపెద్ద చర్చిల్లో ఒకటైన కేథడ్రల్, దానిపై బ్రూనెల్లెషి చేత రూపొందించబడిన గోపురం ఫ్లోరెన్స్ నగర ఆకాశహర్మంపై ఆధిపత్యం చెలాయిస్తుంది. దీనిని నిర్మించాలని ఫ్లోరెన్స్ వాసులు 1200వ దశకంలో నిర్ణయించారు, అయితే వారికి దీనినెలా నిర్మించాలో తెలియకుండానే నిర్మాణం చేపట్టడం గమనార్హం. దీనిని సాంకేతిక ప్రోద్బలంగా చెప్పవచ్చు- చంద్రుడిపైకి మనిషిని పంపాలని కెన్నెడీ పాలనా యంత్రాంగం తీసుకున్న నిర్ణయంతో దీనిని పోల్చవచ్చు. ఆ సమయంలో అప్పటివరకు నిర్మించిన గోపురాల్లో ఇదే అతిపెద్దదిగా ఉంది, రోమన్ కాలంలో నిర్మించిన రోమ్‌లోని పాంథియోన్ మరియు కాన్‌స్టాంటినోపుల్‌లోని హాగియో సోఫియా అనే రెండు గొప్ప గోపురాల తరువాత ఐరోపాలో నిర్మించిన మొదటి ప్రధాన గోపురం ఇదే. వాస్తవానికి, పై భాగాల్లో చెప్పినట్లుగా, శాంటా మేరియా డెల్ ఫియోర్ గోపురం ప్రపంచంలో ఇటుకతో నిర్మించిన అతిపెద్ద గోపురంగా ఇప్పటికీ నిలిచివుంది. దీని ఎదురుగా మధ్యయుగ బాప్టిస్టెరీ ఉంది, ఫ్లోరెన్స్ వాసులు ఆధునిక రోజుల వరకు బాప్జిజం ఇక్కడే స్వీకరించేవారు. మధ్యయుగ కాలం నుంచి పునరుజ్జీవనోద్యమ కాలంలోకి వచ్చేసరికి ఈ రెండు భవనాల అలంకరణలో మార్పులు జరిగాయి. ఇటీవల సంవత్సరాల్లో, గియోట్టో రూపొందించిన ఈ రెండు భవనాలకు చెందిన అత్యంత ముఖ్యమైన కళాఖండాలు- అధ్బుతమైన గంట గోపురాన్ని తొలగించి, వాటి స్థానంలో నకిలీలను పెట్టారు. అసలువాటిని కేథడ్రల్ తూర్పువైపున ఉన్న డ్వోమో మ్యూజియంలో ఉంచారు.
ఫ్లోరెన్స్‌లో కళాత్మకత ఉట్టిపటే అనేక చర్చిలు ఉన్నాయి, వాటిలో ముఖ్యమైనవి శాన్ మినియాటో అల్ మోంట్, శాన్ లోరెంజో, శాంటా మేరియా నోవెల్లా, శాంటా ట్రినిటా, శాంటా మేరియా డెల్లా కార్మీన్ వద్ద బ్రాన్కాక్కీ చాపెల్, శాంటా క్రోస్, శాంటో స్పిరిటో, ఎస్ఎస్ అన్నున్‌జియాటా, ఓగ్నిశాంటీ మరియు ఇతరాలు.
కళాకారుల పేర్లు చెప్పకుండా ఇక్కడి కళను వర్ణించలేము. ఆఱ్నోల్ఫో మరియు సిమాబ్యె నుంచి గియోట్టో, నాన్నీ డి బాన్కో మరియు అసెల్లో వరకు; లోరెంజో గిబెర్టీ మరియు డోనాటెల్లో మరియు మాసాసియో మరియు వివిధ డెల్లా రూబియాస్ గుండా; ఫ్రా ఆంగెలికో మరియు బట్టిసెల్లీ మరియు పీరో డెల్లా ఫ్రాన్సెస్కా మరియు మిచెలాంగెలో మరియు లియోనార్డో డావిన్సీ వంటి అనేక మంది ప్రసిద్ధి కళాకారులు ఫ్లోరెన్స్ దృశ్య కళలను బాగా ప్రభావితం చేశారు. ఈ జాబితాలో అనేక మంది పేర్లు లేవు, ఎందుకంటే ఇతర ప్రదేశాల్లో వీరు గొప్ప కళాకారులుగా పరిగణించబడటం లేదు, అయితే ఫ్లోరెన్స్ వరకు మాత్రం అనేకమంది కూడా ప్రసిద్ధ కళాకారులుగా గుర్తించవచ్చు: బెన్వెనుటో సెల్లినీ, ఆండ్రియా డెల్ శార్టో, బెనోజ్జో గోజోలీ, డొమెనికో ఘిర్లాండైయో, ఫ్రా లిప్పో లిప్పీ, బౌంటాలెంటీ, ఓర్చాగ్నా, పొల్లాయులో, ఫిలిప్పినో లిప్పీ, వెరోచియో, బ్రోంజినో, డెసిడెరియో డా సెట్టిగ్నానో, మిచెలోజ్జో, రోసెల్లీస్, శాంగాలోస్, పోంటోర్మోలను వీరిలో కొంతమందిగా చెప్పవచ్చు. బాగా ఎక్కువగా కళాఖండాలు సృష్టించిన వారిపేర్లు కూడా ఈ జాబితాలో లేవు. రాఫెల్, ఆండ్రియా పిసానో, గియాంబోలోగ్నా, సోడోమా అనే మారుపేరుతో పిలిచే పీటర్-పాల్ రూబెన్స్ వంటి ఫ్లోరెన్స్-సమీప ప్రాంతవాసుల పేర్లు కూడా ఈ జాబితాలో చేర్చలేదు, వీరందరు కూడా ఫ్లోరెన్స్‌లో నివసించారు, ఈ నగరంలోనే తమ కళకు మెరుగులుదిద్దుకున్నారు.
ఇకపోతే ఇక్కడ అనేక కళా ప్రదర్శనశాలలు ఉన్నాయి. ఉఫిజి మరియు పిట్టీ ప్యాలస్ ప్రపంచంలో అత్యంత ప్రసిద్ధి చిత్రలేఖన ప్రదర్శనశాలలుగా పరిగణించబడుతున్నాయి. అయితే ఫ్లోరెన్స్ యొక్క ప్రాణం రెండు అద్భుతమైన శిల్ప సంగ్రహాలయాల్లో ఉంది, అవి బార్జెల్లో మరియు మ్యూజియం ఆఫ్ ది వర్క్స్ ఆఫ్ ది డ్వోమో. వీటిలో డోనాటెల్లో, వెరోచియో, డెసిడెరియో డా సెట్టిగ్నానో, మిచెలాంగెలో మరియు అనేక మంది ఇతర కళాకారులు సృష్టించిన అద్భుతమైన, విప్లవాత్మక కళాఖండాలు ఉన్నాయి, ఇవి ప్రపంచంలోనే ఒక విలక్షణ కళారూపాన్ని ఈ నగరానికి అందించాయి. మరియు, వాస్తవానికి, ఇక్కడ ఉన్న అకాడెమియాలో మిచెలాంగెలో సృష్టించిన డేవిడ్ శిల్పం ఉంది - మరెక్కడాలేని అత్యంత ప్రసిద్ధ శిల్పంగా ఇది గుర్తింపు పొందింది, పోప్ జూలియస్ II సమాధి కోసం మిచెలాంగెలో సృష్టించిన బానిసల శిల్పాలు పూర్తిగా చెక్కకుండా మిగిలివున్నాయి.
మొత్తంమీద, ఫ్లోరెన్స్‌లో గొప్ప మరియు అనేక సంగ్రహాలయాలు ఉన్నాయి. పైన పేర్కొన్నవి కాకుండా, అనేక జాబితాల్లో కనిపించే వాటిలో: ఆకర్షణీయమైన మధ్యయుగ కాలానికి చెందిన సిటీ హాల్, పాలాజ్జో డెల్లా సిగ్నోరియా (దీనిని పాలాజ్జో వెచియోగా కూడా గుర్తిస్తారు), దీనిలో గొప్ప కళాత్మకత ఉట్టిపడే అద్భుతమైన గదులు ఉన్నాయి, మ్యూజియం ఆఫ్ ది హిస్టరీ ఆఫ్ సైన్స్, పాలాజ్జో డెవాంజాట్టి, స్టిబెర్ట్ మ్యూజియం, సెయింట్ మార్క్స్, మరియు మెడిసి చాపెల్‌లు (చిన్న గుడులు), మ్యూజియం ఆఫ్ ది వర్క్స్ ఆఫ్ శాంటా క్రోస్, మ్యూజియం ఆఫ్ ది క్లోయిస్టెర్ ఆఫ్ శాంటా మేరియా నోవెల్లా, జూలాజికల్ మ్యూజియం ("లా స్పెకోలా"), బార్డినీ మరియు మ్యూజియో హార్న్ తదితరాలు ముఖ్యమైనవి. ఆధునిక శిల్పి మేరినో మేరినీ పేరుమీద ఉన్న సంగ్రహాలయంలో ఆయన సృష్టించిన అద్భుతమైన కళాఖండాలు ఉన్నాయి. ఫోటోగ్రఫీపై ఆసక్తిగలవారికి కూడా ఇక్కడ ఆకర్షణీయ ప్రదేశాలు ఉన్నాయి, ప్రారంభ ఛాయాగ్రాహకులుగా గుర్తింపు పొందిన అలినారీ సోదరులు తీసిన ఛాయాచిత్రాల సేకరణను ఇక్కడ చూడవచ్చు. అద్భుతమైన స్ట్రోజీ ప్యాలస్‌లో అనేక ప్రత్యేక ప్రదర్శనలు జరుగుతుంటాయి.
ఫ్లోరెన్స్, దాని పరిసర ప్రాంతాల్లోని పౌరులు ఫ్లోరెంటైన్ ("ఫ్లోరెంటినో" ) భాష మాట్లాడుతుంటారు, ఇది ఒక టుస్కాన్ మాండలికం, ఇది ఆధునిక ఇటాలియన్ భాషకు ఒక మాతృ భాషగా ఉంది. (డాంటే, బోకాక్కియా మరియు పెట్రార్చ్ రచనలను పరిశీలించిన అనేక మంది భాషావేత్తలు మరియు అధ్యయనకారులు వాస్తవానికి ప్రామాణిక ఇటాలియన్‌ను ఆధునిక ఫ్లోరెంటైన్‌గా పరిగణిస్తున్నారు.)
దీని పదజాలం మరియు ఉచ్ఛారణ ప్రామాణిక ఇటాలియన్ భాషకు బాగా సరిపోలి ఉంటుంది, రెండు అచ్చుల మధ్య గట్టిగా పలికే "c" (ఉదా: "ducato" లో)ను ఆంగ్ల భాషలో "h" మాదిరిగా కషణాక్షరంగా పలుకుతారు. ఇది ఫ్లోరెంటైన్‌లకు ఒక విలక్షణ మరియు బాగా గుర్తింపు పొందిన మాండలికాన్ని అందిస్తుంది (దీనిని గోర్జియా టోస్కానాగా పిలుస్తారు). ఇతర లక్షణాల్లో మధ్యయుగ కాలంలో ఎక్కువగా ఉపయోగించిన సంశయార్థక ప్రయోగం యొక్క ఒక రూపాన్ని ఇక్కడి భాషలో ఉపయోగిస్తారు, ఆధునిక సంశయార్థక రోజువారీ సంభాషణలో దీనిని తరచుగా ఉపయోగిస్తుంటారు, "il"కు బదులుగా డెఫినిట్ ఆర్టికల్ ను క్లుప్తీకరించిన ఉచ్ఛారణను కూడా ఎక్కువగా ఉపయోగిస్తారు.
డాంటే, పెట్రోర్చ్ మరియు బొకాక్కియోలు వ్యవహారిక భాషను ఉపయోగించడంలో నిష్ణాతులుగా గుర్తింపు పొందారు,- లాటిన్ యేతర భాషను ఉపయోగించడం ద్వారా వీరు ప్రసిద్ధి చెందారు, వారి కృషి ఫలితంగానే టుస్కాన్ భాష ఇటాలియన్‌గా మారింది. డాంటే మరియు ఇతరులు టుస్కాన్‌లో రచనలు చేయడం, బోకాక్కియో యొక్క చిన్న కథలను దొగిలించి ఆంగ్లంలో రాసిన జెఫ్రే చౌసెర్ ఎక్కువ సమయం ఉత్తర ఇటలీలో ఉండటం వలన ఈ పరిణామానికి దారితీసింది. ఇతరులు ఫ్రెంచ్ మరియు స్పానిష్, ఇలా మిగిలిన భాషల్లో రచనలు చేయడానికి వీరు స్ఫూర్తిగా నిలిచారు. ఐరోపావ్యాప్తంగా ఉమ్మడి భాషగా గుర్తింపు పొందిన లాటిన్‌కు ప్రాధాన్యత తగ్గిపోవడానికి దీనిని ప్రారంభంగా చెప్పవచ్చు.
చరిత్రలో కొందరు ప్రసిద్ధ సాహితీవేత్తలు నివసించిన ఫ్లోరెన్స్‌లో సాహిత్య రంగంలో పరిణామాత్మక చరిత్ర ఉంది. కోర్టులు మరియు చర్చిల్లో లాటిన్ ప్రధాన భాషగా ఉన్నప్పటికీ, డాంటే అలిఘీరి (జననం 1265, మరణం 1321), మరియు పైన తెలిపిన అనేక మంది ఇతర రచయతలు వారి సొంత భాష అయిన ఫ్లోరెంటైన్ మాండలికాన్ని తమ రచనల్లో ఉపయోగించారు. వ్యవహారిక భాషలో రాసిన అతి పురాతన సాహిత్య గ్రంథం 13వ శతాబ్దానికి చెందినదిగా గుర్తించబడింది. 14వ శతాబ్దంలో ఫ్లోరెన్స్ సాహిత్యం వర్ధిల్లింది, "డివైన్ కామెడీ" (1306–1321) రాసినడాంటే, మరో రచయిత పెట్రార్చ్ వంటివారే కాకుండా, గ్యుడో కావాల్కాంటీ మరియు లేపో గియానీ వంటి ఇతర రచయితలు అనేక ముఖ్యమైన రచనలు చేశారు. డాంటే అద్భుతకావ్యంగా పరిగణించబడుతున్న "డివైన్ కామెడీ" ప్రధానంగా కవి తననుతాను నరకంలోకి, పితృలోకానికి మరియు చివరకు స్వర్గలోకానికి తీసుకెళ్లడాన్ని వర్ణిస్తుంది. రోమన్ కవి విర్గిల్ ఆయనకు మొదట మార్గనిర్దేశం చేస్తారు, అతని క్రైస్తవేతర విశ్వాసాలు అతడిని నరకంలోకి పంపుతాయి. తరువాత అతనికి బీట్రైస్ కలుస్తాడు, అతడు ఆయనను స్వర్గంవైపుకు నడిపిస్తాడు.
ఫ్రాన్సెస్కో పెట్రార్కా (పెట్రార్చ్) 1304లో జన్మించారు, 1374లో మరణించారు. గియోవన్నీ బోకాక్కియో, 1313లో జన్మించారు, 1375లో మరణించారు. 1321లో డాంటే మరణం తరువాత ఫ్లోరెన్స్ సాహిత్యానికి వీరు నేతృత్వం వహించారు. పెట్రార్చ్ ఒక అన్నిరకాల రచనలు చేసిన వ్యక్తిగా గుర్తింపు పొందారు, రచయిత, కవిగా గుర్తింపు పొందిన ఆయన "కాంజోనీర్" లేదా బుక్ ఆఫ్ సాంగ్స్ అనే పుస్తకంతో ప్రసిద్ధి చెందారు, ఆయన దీనిలో లారాపట్ల తన అంతులేని ప్రేమను వ్యక్తపరిచారు. అతని శైలి రచన ఆపై "పెట్రార్చిజం"గా గుర్తింపు పొందింది. గియోవన్నీ బోకాక్కియో తన "డెకామెరోన్" ద్వారా ప్రసిద్ధి చెందారు, 1350వ దశకంలో ఫ్లోరెన్స్ యొక్క విషాద కథను ఆయన దీనిలో ప్రస్తావించారు, ఈ సమయంలో నగరంలో సంభవించిన భయానక ప్లేగు వ్యాధిని బ్లాక్ డెత్‌గా పరిగణిస్తున్నారు, ఈ వ్యాధి ప్రబలినప్పుడు కొందరు పౌరులు నగరాన్ని విడిచిపెట్టి ఒక మాన్షన్‌‍లో తలదాచుకున్నారు, వారి యొక్క కథలను స్మరించుకుంటూ దీనిలో వారు కాలం గడిపారు. ఈ కథలన్నీ 100 ప్రత్యేక నవలల శ్రేణిలో రాయబడ్డాయి.
1500వ దశకంలో, పునరుజ్జీవనోద్యమంలో, ఫ్లోరెన్స్ రాజకీయ రచయిత, తాత్వికుడు నికోలో మిచియావెల్లీకి నివాసంగా ఉంది, పాలకులు రాజ్యాన్ని ఏ విధంగా పాలించాలనేదానిపై ఆయన ఆలోచనలు "ది ప్రిన్స్‌"లో కనిపిస్తాయి, ఆ భావాలు ఐరోపా కోర్టుల్లో బాగా విస్తరించాయి, శతాబ్దాల తరబడి వీటికి ప్రాధాన్యత లభించింది. ఈ సిద్ధాంతాలు "మిచియావెల్లియానిజం"గా గుర్తింపు పొందాయి.
మధ్యయుగం సందర్భంగా ఫ్లోరెన్స్ ఒక ముఖ్యమైన సంగీత కేంద్రంగా అవతరించింది, సంగీతం మరియు ప్రదర్శన కళలు దీని యొక్క సంస్కృతిలో ఒక ముఖ్యమైన భాగంగా నిలిచిపోయాయి. పునరుజ్జీవనోద్యమం సందర్భంగా, పవిత్ర మరియు లౌకిక సంగీతంపరంగా నగరంలో నాలుగు రకాల సంగీతానికి ప్రోత్సాహం ఉంది: అవి ప్రభుత్వ, వ్యాపార, చర్చి మరియు వ్యక్తిగత సంగీత రకాలు. 1500వ దశకం మధ్యకాలంలో ఫ్లోరెంటైన్ కామెరాటా నిర్వహించబడింది, గ్రీకు పురాణంలోని కథలను సంగీతానికి మరియు నాటకాలకు జోడించి ప్రదర్శించారు, మరోరకంగా చెప్పాలంటే, వీటిని మొదటి నాటకశాలలుగా చెప్పవచ్చు, దీని నుంచి పూర్తిస్థాయి నాటకరంగం అభివృద్ధి చెందింది, అయితే తరువాతి పరిణామాలు సింఫోనీ (స్వరసమ్మేళనం) వంటి సాంప్రదాయిక శైలులను వేరుచేశాయి.
16వ శతాబ్దం చివరి కాలంలో ఫ్లోరెన్స్‌లో ఒపెరా కనిపెట్టబడింది.
ఫ్లోరెన్స్‌లో నివసించిన స్వరకర్తలు మరియు సంగీత కళాకారుల్లో పియెరో స్ట్రోజీ (1550 – 1608 తరువాత), గ్యులియో కాస్సినీ (1551–1618) మరియు మైక్ ఫ్రాన్సిస్ (1961–2009) ముఖ్యులు.
నవలలు మరియు అనుబంధ చిత్రాలతోపాటు అనేక కాల్పనిక మరియు చలనచిత్రాలకు ఫ్లోరెన్స్ వేదికగా ఉంది, "కాల్మీ కౌరీ అప్పాసియోనాటీ", "హన్నీబాల్", "ఎ రూమ్ విత్ ఎ వ్యూ", "టీ విత్ ముస్సోలినీ" మరియు "వర్జిన్ టెరిటరీ" వీటిలో ముఖ్యమైనవి. అనేక మంది ఆధునిక ఇటాలియన్ నటులు మరియు నటీమణులు కూడా ఈ నగరంలో జన్మించారు, వీరిలో రాబెర్టో బెనిగ్నీ, లియోనార్డో పీరాసియోనీ మరియు విట్టోరియా పుస్సినీ ప్రముఖులు.
ఫ్లోరెంటైన్ ఆహారం రైతుల సంప్రదాయం నుంచి వెలుపలకు విస్తరించివుంది, అరుదైన విశిష్ట వంట శైలిని ఇక్కడ గుర్తించవచ్చు. ఎక్కువ భాగం వంటకాలను మాంసంతో తయారు చేస్తారు. సంప్రదాయబద్ధంగా మొత్తం జంతువును ఇక్కడ తింటారు; వివిధ రకాల ట్రిప్, ("ట్రిప్పా" ) మరియు ("లాంప్రెడొట్టో" ) ఒకప్పుడు రోజువారీ భోజనంలో భాగంగా ఉండేది, నగరవ్యాప్తంగా ఉన్న పాత ఆహార కేంద్రాల్లో ఇప్పటికీ దీనిని విక్రయిస్తుంటారు. "క్రోస్టినీ టోస్కానీ" తోపాటు యాంటీపాస్టి, కోసిన రొట్టె ముక్కలపై కోడి కాలేయపు పాట్‌, కోసిన మాంసం ముక్కలు (ప్రధానంగా ప్రోసియుట్టో మరియు సాలామీ{/4, తరచుగా దీనిని సీజన్‌లో కొబ్బరి బోండాలతో కలిపి తీసుకుంటారు). సహజమైన లెవైన్‌తో చేసే ఉప్పులేని టుస్కాన్ రొట్టెను ఫ్లోరెంటైన్ వంటకాల్లో తరచుగా చూడవచ్చు, వీటిని ప్రసిద్ధి చెందిన సూప్‌లు "రిబోల్లిటా" మరియు "పప్పా అల్ పోమోడోరో" లేా బ్రెడ్ సలాడ్‌లో మరియు "పాంజోనెల్లా"గా పిలిచే తాజా కూరగాయలతో కలిపి తీసుకుంటారు, దీనిని ఎక్కువగా వేసవి ఆహారంగా ఉపయోగిస్తారు. అత్యంత ప్రసిద్ధ ప్రధాన భోజనంగా "బిస్టెస్సా అల్లా ఫియోరెంటినా"ను గుర్తించవచ్చు, దీనిని పెద్ద (1200 గ్రాములు - "40 ఔన్స్‌లు" బరువుండే పరిమాణంలో) - మాంసఖండం - చియానినా (ఎద్దు) పశు మాంసం యొక్క టి-ఎముక ఖండంతో బొగ్గుపై వండుతారు, అరుదుగా వడ్డించే దీనిని వండేందుకు ఇటీవలి పద్ధతిని ఉపయోగిస్తున్నారు, "టాగ్లియాటా" అనే కోసిన అరుదైన పశుమాంసపు వంటకాన్ని అరుగులా రొట్టెతో, తరచుగా పార్మెశాన్ జున్నును పైన దట్టించి వడ్డిస్తారు. ఈ వంటకాలను ఎక్కువగా స్థానిక ఆలీవ్ నూనెతో చేస్తారు, దీనికి ప్రపంచవ్యాప్తంగా మంచి గుర్తింపు కూడా ఉంది.
ఫ్లోరెన్స్ ప్రాంతంలో అనేక పరిశోధక సంస్థలు మరియు విశ్వవిద్యాలయ విభాగాలు ఉన్నాయి, ఇటీవల అభివృద్ధి చెందిన రెండు క్యాంపస్‌లను అభివృద్ధి చేశారు, 
అవి పోలో డి నోవోలీ మరియు పోలో సైంటిఫికో డి సెస్టో ఫియోరెంటినో లతోపాటు, కాసిగ్లియో నాజియోనాల్ డెల్లే రీసెర్చ్ యొక్క పరిశోధక ప్రాంతం.
శతాబ్దాల తరబడి ఫ్లోరెన్స్ ఒక ముఖ్యమైన శాస్త్రీయ కేంద్రంగా ఉంది, ముఖ్యంగా పునరుజ్జీవనోద్యమంలో ఇది ఒక ప్రసిద్ధ శాస్త్రీయ కేంద్రంగా గుర్తింపు పొందింది, లియోనార్డో డావిన్సీ వంటి శాస్త్రజ్ఞులతో ఆవిష్కరణ మరియు నవకల్పనలకు ఇది గొప్ప కాలంగా పరిగణించబడింది.
ఆవిష్కరణ యుగం వెనుక ఉన్న చోదక శక్తుల్లో ఫ్లోరెన్స్‌వాసులు కూడా ఉన్నారు. ఫ్లోరెంటైన్ రుణ వ్యాపారులు (బ్యాంకర్లు) అన్వేషకుడు హెన్రీ మరియు ఆఫ్రికాను చుట్టి భారతదేశం మరియు దూరప్రాచ్య ప్రాంతాలకు మార్గం కనుగొన్న పోర్చుగీసు అన్వేషకులకు నిధులు అందించారు. బ్రూనెల్లెషి శిష్యుడు, ఫ్లోరెంటైన్ వాసి పాలో డెల్ పోజ్జో టోస్కానెల్లీ గీసిన పటాన్ని కొలంబస్ తన సంస్థను స్పానిష్ పాలకులకు విక్రయించడానికి ఉపయోగించారు, దీనినే ఆయన తన తొలి సముద్రయానంలో ఉపయోగించారు. మె్కాటోర్ యొక్క ప్రసిద్ధ "అంచనా" అమెరికాల విషయంలో టోస్కానెల్లీ యొక్క భావన కావడం గమనార్హం- ఈ విషయంలో ఫ్లోరెన్స్‌కు చెందిన టాస్కానెల్లీ విస్మరించబడ్డారు. పశ్చిమ అర్ధగోళం పేరును ఫ్లోరెంటైన్ అన్వేషకుడు మరియు పటాల తయారీదారు అమెరిగో వెస్పుక్కీ పేరు నుంచి స్వీకరించడం జరిగింది.
గెలీలియో మరియు ఇతర శాస్త్రవేత్తలు కాంతి శాస్త్రం, ప్రాక్షేపిక శాస్త్రం, ఖగోళశాస్త్రం, శరీరధర్మ శాస్త్రం, తదితరాలపై అధ్యయనాలు చేశారు. పికో డెల్లా మిరాండోలా, లియోనార్డో బ్రూనీ, మిచియావెల్లీ మరియు ఇతరులు రాజకీయ శాస్త్రాన్ని అర్థం చేసుకోవడంలో ప్రాథమిక సూత్రాలను నిర్మించారు.
ఫ్లోరెన్స్ చారిత్రాత్మకంగా ఇటాలియన్ ఫ్యాషన్‌కు మొట్టమొదటి కేంద్రంగా ఉంది (గియోవన్నీ బట్టిస్తా గియోర్గినీ నేతృత్వంలో 1951-1953 సోయిరీస్, ఫ్రెంచ్ "హౌట్ కౌట్చర్‌"కు దీటైన "ఇటాలియన్ పాఠశాల"గా ప్రారంభించబడింది), ఈ నగరంలో సుప్రసిద్ధ ఇటాలియన్ ఫ్యాషన్ కేంద్రం సాల్వాటోర్ ఫెర్రాగామో కూడా ఉంది, ఇది అతిపురాతన మరియు అత్యంత ప్రసిద్ధ ఇటాలియన్ ఫ్యాషన్ కేంద్రాల్లో ఒకటిగా పరిగణించబడుతుంది. అనేక ఇతర కేంద్రాలు కూడా ఫ్లోరెన్స్‌లో స్థాపించబడ్డాయి, వీరిలో ఎక్కువ భాగం ఇప్పుడు మిలాన్‌లో ఉన్నాయి. గుక్కీ, ప్రాడా, రాబర్టో కావాల్లీ మరియు ఛానల్‌లకు ఫ్లోరెన్స్ మరియు దాని పరిసరాల్లో పెద్ద కార్యాలయాలు మరియు స్టోర్లు ఉన్నాయి. ఫ్లోరెన్స్‌లో ప్రధాన ధనికవర్గ షాపింగ్ వీధి వియా డి'టోర్నాబౌనీ, ఇక్కడ ప్రధాన విలాసవంతమైన ఫ్యాషన్ కేంద్రాలు మరియు ఆభరణాల విక్రయశాలలు ఉన్నాయి, వీటిలో ముఖ్యమైనవి అర్మానీ, ఫెర్రాగామో మరియు బుల్గారీ.
వస్తువులు కొనుగోలు చేసేందుకు మరికొన్ని ఇతర ప్రదేశాలు కూడా ఉన్నాయి, సంపన్నశ్రేణి ఆభరణాల కేంద్రాలు పోంటే వెచియోలో చూడవచ్చు, వీటిలో ప్రపంచ ప్రసిద్ధి చెందిన - గుస్సీ, పుస్సీ, పెర్రాగామో, వాలెంటినో, ప్రేడా, అర్మానీ, ఎ్మెనెగిల్డో జెగ్నా, బుస్సెల్లాటి, ప్రెట్టే తదితరాలు ఇక్కడ ఉన్నాయి, తక్కువ గుర్తింపు ఉన్న మరియు ఇటీవల ప్రారంభించిన చిన్న ఫ్యాషన్ కేంద్రాలను కూడా ఇక్కడ గుర్తించవచ్చు. ఇక్కడ బేరమాడటం చాలా అరుదుగా కనిపిస్తుంటుంది, చిన్న, వీధుల్లో ఉండే విక్రేతల వద్ద మాత్రం బేరాలాడటం చూడవచ్చు. శాన్ లోరెంజో మార్కెట్ ఇప్పుడు పర్యాటకులకు ప్రసిద్ధ కేంద్రంగా ఉంది. శివారుల్లో కూడా రెండు ఫ్యాషన్ కేంద్రాలు ఉన్నాయి. 
నడిచేందుకు ఉల్లాసకరంగా ఉండే ప్రదేశాల్లో ఆర్నో నదిపై ఉన్న వంతెనలు, శాంటా క్రోస్ ప్రాంతం ఇరుకైన మరియు మధ్యయుగ కాలానికి చెందిన వీధులు మరియు నది దక్షిణంవైపు ఉన్న ఓల్టర్'ఆర్నో, రోమ్ యొక్క ట్రాస్టెవెర్ లేదా ప్యారిస్ యొక్క లెఫ్ట్ బ్యాంక్ మాదిరిగా ఉండే అనేక మార్గాలు ముఖ్యమైనవి, ఈ మార్గాలు వాటి కంటే చాలా చిన్నవి. ఇక్కడ అద్భుతమైన షాపింగ్ వీధులు కూడా ఉన్నాయి, వియా టోర్నాబౌనీ, వియా డెల్ పారివోన్ మరియు వియా మాగియో వీటిలో ముఖ్యమైనవి.
"స్కోపియో డెల్ కారో" (ఎక్స్‌ప్లోజిషన్ ఆఫ్ ది కార్ట్) అనేది మొదటి క్రూసేడ్ (ఉద్యమం) యొక్క ఒక వేడుక. ఈస్టర్ రోజున ఫ్లోరెంటైన్‌లు "బ్రిండెల్లోన్"గా పిలిచే ఒక రథాన్ని నాలుగు తెల్ల ఎద్దులతో బాప్టిస్టెరీ ఆఫ్ సెయింట్ జాన్ ది బాప్టిస్ట్ ("బాట్టిస్టెరో డి శాన్ గియోవన్నీ" ) మరియు ఫ్లోరెన్స్ కేథడ్రల్ ("శాంటా మేరియా డెల్ ఫియోర్" ) మధ్యగా పియాజ్జా డెల్ డ్వోమోకు తీసుకెళతారు. ఈ రథం ఒక తాడుతో చర్చి అంతర్గత భాగానికి అనుసంధానం చేయబడి ఉంటుంది. రథానికి దగ్గరిలో పావరం యొక్క నమూనా ఉంటుంది, ఇది ఒక పురాణం ప్రకారం, నగరం యొక్క అదృష్ట చిహ్నం: ఈస్టర్ మాస్ చివరలో డ్వోమో యొక్క నేవ్ నుంచి పైకిలేచే పావురం నమూనాతో రథంపై టపాసులు అంటించబడతాయి.
"కాల్సియో స్టోరికో ఫ్లోరెంటినో" (“చారిత్రక ఫ్లోరెంటైన్ ఫుట్‌బాల్”), కొన్నిసార్లు దీనిని "కాల్సియో ఇన్ కాస్ట్యూమ్‌"గా పిలుస్తారు, ఇది ఒక సంప్రయాద క్రీడ, సాకర్ పూర్విక రూపంగా పరిగణించబడుతుంది, అయితే దీని వాస్తవ ఆటతీరు రగ్బీని ప్రతిబింబిస్తుంది. మధ్యయుగం నుంచి ఈ క్రీడను ఇక్కడ ఆడుతున్నారు, అట్టహాసమైన వస్త్రాలు ధరించి ఫ్లోరెంటైన్ ప్రముఖులు ఈ ఆట ఆడేవారు. చరిత్రలో అత్యంత ప్రసిద్ధ మ్యాచ్ ఫ్లోరెన్స్ ఆక్రమణ కాలంలో ఫిబ్రవరి 17, 1530న జరిగింది. పోప్ దళాలు ఆ రోజున ఫ్లోరెన్స్ నగరాన్ని చుట్టుముట్టాయి, అయితే ఫ్లోరెన్స్‌వాసులు శత్రువులను పట్టించుకోకుండా, పరిస్థితిని విస్మరించి ఆట ఆడాలని నిర్ణయించారు. ఈ మ్యాచ్‌ను పియాజ్జా డి శాంటా క్రోస్‌లో ఆడారు. ఇసుకతో కప్పబడిన తాత్కాలిక క్రీడావేదిక ఇది. ఫ్లోరెన్స్ నగరంలోని నాలుగు "భాగాల"కు (ప్రాంతాలు) ప్రాతినిధ్యం వహించే నాలుగు జట్లు మధ్య జూన్ చివరి కాలం నుంచి జూలై మధ్యవరకు వరుసగా మ్యాచ్‌లు జరుగుతుంటాయి. దీనిని ఆడే నాలుగు జట్ల పేర్లు: అజ్జురీ (లేత నీలిరంగు), బియాంచీ (తెలుపు), రోసీ (ఎరుపు) మరియు వెర్డీ (పసుపు). అజ్జురీ అనే జట్టు శాంటా క్రోస్‌కు చెందినదికాగా, బియాంచీ జట్టు శాంటో స్పిరిటో, వెర్డీ జట్టు శాన్ గియోవన్నీ మరియు రోసీ జట్టు శాంటా మేరియా నోవెల్లాకు ప్రాతినిధ్యం వహిస్తున్నాయి.
ఫ్లోరెన్స్‌కు నలుగురు కౌంట్‌లు మరియు నలుగురు కౌంటెస్‌లు ఉంటారు, అయితే ఇది రహస్య సంప్రదాయంగా ఉంది, 20వ శతాబ్దం ప్రారంభం నుంచి ఇది అమల్లో ఉంది, ఒక అనుకూల టుస్కాన్ కుటుంబం నగరాన్ని విడిచిపెట్టి మాల్టాకు వెళ్లింది, కుటుంబంలో పెద్ద కుమార్తె "కౌంటెస్సా మోరాబిట్టో డి ఫ్లోరెంజా" కౌంటెస్ మోరాబిట్టో ఆఫ్ ఫ్లోరెన్స్‌గా ప్రకటించబడ్డారు. ప్రస్తుతం కౌంట్‌షిప్ (ఒకరకమైన హోదా) గల ఎనిమిది మంది సభ్యుల్లో ఆరుగురు మాల్టాలో నివసిస్తుండగా, ఒకరు ఇంగ్లండ్‌లో మరియు మరొకరు ఇటలీలో నివసిస్తున్నారు.
నగరంలో ప్రధాన ప్రభుత్వ రవాణా వ్యవస్థను ఏటీఏఎఫ్ అండ్ లీ-నీ కంపెనీ నడుపుతుంది, ఈ రవాణా వ్యవస్థకు సంబంధించిన టిక్కెట్లు స్థానిక పొగాకు ఉత్పత్తుల విక్రేతలు, బార్లు మరియు వార్తాపత్రికల విక్రయ కేంద్రాల్లో అందుబాటులో ఉంటాయి. వ్యక్తిగత టిక్కెట్లు లేదా పాస్‌ను కార్టా ఏజిల్ అని పిలుస్తారు, దీనితో బస్సుల్లో పలుమార్లు ప్రయాణాలు చేయవచ్చు (10 లేదా 21). ఒకసారి బస్సులో ఎక్కిన తరువాత, టిక్కెట్లపై లోపల ఉన్న యంత్రాలను ఉపయోగించి ముద్ర (లేదా కార్టా ఏజిల్‌కు స్వైప్ చేయాలి) వేయించుకోవాలి, రైలు టిక్కెట్లకు ఈ పద్ధతికి భిన్నంగా, రైలు ఎక్కే ముందుగానే వాటి చెల్లుబాటును ధ్రువీకరించుకోవాలి. ప్రధాన బస్ స్టేషను శాంటా మేరియా నోవెల్లా రైల్వే స్టేషను పక్కనే ఉంది. నగరంలోని రైల్వే స్టేషనుల మధ్య మరియు ఇటలీ మరియు ఐరోపా దేశాల్లోని ఇతర గమ్యస్థానాలకు ట్రెనిటాలియా రైలు సేవలు నడుపుతుంది. సెంట్రల్ రైల్వే స్టేషను‌గా పరిగణించబడుతున్న శాంటా మేరియా నోవెల్లా రైల్వే స్టేషను పియాజ్జా డెల్ డ్వోమోకు వాయువ్యంగా దూరంలో ఉంది. నగరంలో మరో రెండు ముఖ్యమైన స్టేషన్లు ఉన్నాయి: అవి క్యాంపో డి మార్టే మరియు రిఫ్రెడీ. నగరంలో ఫిరెంజా-పిసా, ఫిరెంజె-వియారెగియో మరియు ఫిరెంజె-అరెజ్జో (రోమ్ ప్రధాన మార్గం వెంబడి ఉండే మార్గాలు) బాగా రద్దీగా ఉండే మార్గాలు. ఇతర స్థానిక రైళ్లు ఫ్లోరెన్స్‌ను బోర్గో శాన్ లోరెంజో మరియు సియెనాలతో కలుపుతున్నాయి.
దూరప్రాంత బస్సులను SITA, కాపిట్, సీఏపీ మరియు లాజ్జీ కంపెనీలు నడుపుతున్నాయి. రవాణా కంపెనీలు ప్రయాణికులను అమెరిగో వెస్పుస్సీ విమానాశ్రయం నుంచి గమ్యస్థానాలకు చేరవేస్తున్నాయి, ఈ విమానాశ్రయం నగర కేంద్ర ప్రాంతానికి ఐదు కిలోమీటర్లు (3.1 మైళ్ల) దూరంలో ఉంది, ప్రధాన ఐరోపా విమానయాన సంస్థలైన ఎయిర్ ఫ్రాన్స్ మరియు లుఫ్తాన్సాలు నగరానికి విమాన సేవలు నడుపుతున్నాయి.
నగరం యొక్క కేంద్ర ప్రాంతంలో ట్రాఫిక్ నిషేధించబడింది, అయితే బస్సులు, ట్యాక్సీలు మరియు స్థానికుల వాహనాలు తగిన అనుమతులతో తిరిగేందుకు వీలు కల్పిస్తున్నారు. ఈ ప్రాంతాన్ని సాధారణంగా ZTL (జోనా ట్రాఫికో లిమిటాటో)గా సూచిస్తారు, ఇది ఐదు ఉపవిభాగాలుగా విభజించబడివుంది. ఒక విభాగం యొక్క నివాసులు, అందువలన వీరిని వారి యొక్క జిల్లాలోనే వాహనాలు నడిపేందుకు అనుమతిస్తారు, బహుశా కొన్ని పరిసర ప్రాంతాల్లో కూడా వాహనాలు నడిపేందుకు వీలు కల్పిస్తున్నారు. సాయంత్రం 7.30 గంటల తరువాత లేదా ఉదయం 7.30 గంటల ముందు కార్లను అనుమతులు లేకుండా ఈ ప్రాంతంలోకి అనుమతిస్తారు. పర్యాటకులు ఎక్కువగా వచ్చే వేసవి కాలంలో నిబంధనలు అనూహ్యంగా ఉంటాయి, ఈ సమయంలో మరిన్ని నిబంధనలను అమలు చేస్తారు.
వాయు కాలుష్యం ఎక్కువగా ఉండటం వలన, నగరంలో ట్రాఫిక్ కోసం, ట్రామ్‌వియా అని పిలిచే ఒక పట్టణ ట్రామ్ వ్యవస్థను నిర్మిస్తున్నారు. మొదటి మార్గం స్కాండిస్సీ నుంచి నగరం యొక్క పశ్చిమ ప్రాంతం గుండా నైరుతీ భాగంవైపు వెళుతుంది, కాసైన్ పార్కు వద్ద ఆర్నో నదిని దాని శాంటా మేరియా నోవెల్లా రైల్వే స్టేషను‌కు చేరుకుంటుంది. మరో రెండు మార్గాలు తుది రూపకల్పన దశలో ఉన్నాయి.టుస్కానీ ప్రాంతంలోని రెండు ప్రధాన విమానాశ్రయాల్లో ఫ్లోరెన్స్ యొక్క పెరెటోలా విమానాశ్రయం ఒకటి, ఈ ప్రాంతంలోని మరో ప్రధాన విమానాశ్రయం గెలీలియో గెలీలి అంతర్జాతీయ విమానాశ్రయం, ఇది పిసాలో ఉంది.
ఇటాలియన్ ఫుట్‌బాల్ టాప్ లీగ్ సిరీ Aలో ఆడే ACF ఫ్లోరెంటినా ఫ్లోరెన్స్ నగరానికి ప్రాతినిధ్యం వహిస్తుంది. ఈ జట్టు తమ మ్యాచ్‌లను స్టేడియో ఆఱ్టెమియో ఫ్రాంఛీలో ఆడుతుంది. నగరంలో కోవెర్సియానో కూడా ఉంది, ఇది ఇటలీ జాతీయ జట్టుకు ప్రధాన శిక్షణా మైదానం మరియు ఇటాలియన్ ఫుట్‌బాల్ ఫెడరేషన్ సాంకేతిక విభాగం కూడా ఇక్కడే ఉంది.
ఫ్లోరెన్స్ ప్రస్తుత మేయర్‌గా మాట్టెయో రెంజీ (డెమొక్రటిక్ పార్టీ, జూన్ 2009లో ఎన్నికయ్యారు) విధులు నిర్వహిస్తున్నారు.
ఫ్లోరెన్స్ నగరం ఈ కింది నగరాలతో సోదర బంధం కలిగివుంది: